
Puheenjohtajan palsta 


Eräs matkailualan mainoslehtinen kertoi, 
että maamme lienee ensimmäinen maa 
maailmassa kesätapahtumien, päivien ja 
festivaalien järjestämisessä. Voi ollakin, 
sillä tarjolla on niin paljon tilaisuuksia, että 
runsauden pulassa tavallinen Matti Meikä- 
läinen jää viikonlopuksi kotiin valintojen 
vaikeuden vuoksi. 

PYSTYKORVAVÄELLÄ | olisi kuitenkin 
mahtava mahdollisuus hyödyntää tällais- 
ten tapausten mm. maatalousnäyttelyiden 
tarjoamat puitteet järjestömme hyväksi. 
Uskoisi, että korvauksetta saisi näyttelya- 
lueelta paikan, johon voisi pystyttää kojun, 
teltan tai vain pöydän lehdemme, merk- 
kiemme ja Pystykorva-kirjan myyntipisteek- 
si. Pystykorvainen kasvatti, joka toivotta- 
vasti olisi niin sivistynyt, ettei koko aikaa 
haukkuisi, voisi olla elävä mainos paikalla. 

Matti Joenpolvi ja Juhani Kotonen Jyväs- 
kyän pystykorvaisten avustuksella järjesti- 
vät tällaisen aktiviteetin Jyväskylään Guns- 
83 erikoismessujen kuplahalliin 19.—22.5.- 
83. 

Seuraava kohde Matilla ja Juhanilla on 
Orimattilan maatalousnäyttely 17.—19.6.- 
83, jonne he järjestävät myös myyntikojun 
ja järjestöä esittelevää aineistoa. 

Löytyneeköhän muualta Suomesta näin 
innokkaita poikia ja tyttöjä jota tekisivät 
työtä järjestömme tunnetuksitekemiseksi. 
Jos löytyy, niin ottakaapa yhteyttä Matti 
Joenpolveen 46110 Tuohikotti, p. 951-69180, 
tai Juhani Kotoseen Riekontie 10 B 16. 
49410 Poitsila, p. 952-42251, myös allekir- 
joittanut pyrkii auttamaan aineiston han- 
kinnassa. 

Pitkin kaunista kevättä on kuulunut mei- 
dän Suomen pystykorvan omistavien mieltä 
pahoittava huhu, että metsäkanalinnut rau- 
hoitettaisiin ensi metsästyskautena koko- 
naan. 

Toivottavasti se pysyy huhuna, sillä to: 
teutuessaan se olisi ankara isku pystykor- 
vatyölle- ja järjestöllemme, josta toipumi- 
minen veisi pitkän ajan. Jäisihän n. 2000 
nuorta kansalliskoiran alkua opettamatta, 
joista ainakin osa olisi liian vanhoja opetet- 


tavaksi seuraavana syksynä. Lisäksi pi- 
laantumisenvaara olisi suuri vanhemmilla- 
kin ja koulutetuilia ja kokeissa kilpailevilla 
koirilla. 

Toivokaamme että meille pystykorvaiai- 
sillekin annettaisiin mahdollisuus koiram- 
me kanssa olla mukana syksyisen harras- 
tuksemme parissa. Onhan tutkijatkin to- 
denneet, että metsästäjät eivät lintukatoja 
aiheuta, vaan siihen on muut ehkä vielä 
tuntemattomatkin syyt. 

Kun tätä kirjoittelen on kesäkuun 1. päi- 
vä, eli aika jolloin kanalintujen poikaset al- 
kavat kuoriutua, toivoisikin että päättäjät 
tekisivät päätöksensä vasta sen jälkeen 
kun selviää poikueiden onnistuminen. Aina- 
kin täällä Kaakkoisen Suomen kulmilla on 
aikainen kevät ja kostean lämmin alkukesä 
ollut pesimiselle otollinen ja munamäärät 
niin vesi- kuin kanalintujen pesissäkin var- 
sin runsaat. 

Hyvää kesänjatkoa. 


Erkki Uutela 


Koiramuisteloita vuosikymmenien takaa 


Historia on 
elämän opettaja 


Kenneltyössä muutaman vuosikymme- 
nen- vajaan sadan vuoden ajanjakso on jo 
merkittävä, vaikkei sillä ehkä maailman his- 
toriassa ole suurtakaan merkitystä. Olem- 
mehan voinet todeta, että muutaman vuosi- 
kymmenen määrätietoisella jalostustyöllä 
on saavutettu tavoitteet ja erinomaisia tu- 
loksia. 

Kun parhaillaan laaditaan maamme jär- 
jestäytyneen kenneltyön satavuotishistori- 
aa, on esille tullut ansiokkaasti mm. Antti 
Tantun nimi. Kun lähes 16 vuotta sitten oli 
lehdessämme hänen kirjoituksena, jossa 
hän muisteli nuoruutensa koiria ja lopuksi 
mielestämme erittäin osuvasti ilmitoi käsi- 
tyksensä sukulaissiitoksesta. Katsoimme 
aiheelliseksi, varsinkin nuorempia jäse- 
niämme ajatellen ottaa sen esille uudel- 
leen. 

inkeri Tantun antaessa luvan kirjoituk- 
sen julkaisemiseen (kiitos Inkeri ja terveiset 
Joensuuhun) julkaisemme Antti Tantun kir- 
joituksen kokonaisuudessaan johdantokir- 
joituksineen. 


Varhaisin muistoni on, kun v. 1887 kolmevuotiaana ryömin sängyn alla tehdäkseni tutta- 
vuutta laivakoiran Mustin kanssa, jonka isäni merikapteeni oli tuonut kotona Viipurissa 
käymään. Merellä syntyneenä sekä vain miesten seurassa eläneenä se tietysti kammoksui 
uusia olosuhteita ja varsinkin lapsia, joten emme hyvään yhteisymmärrykseen päässeet. 
Purjelaivojen loistoaikana 1880- ja 1890-luvulla pidettiin yleisesti laivakoiria, mieluimmin 
mustia, miehistön seurana matkoilla ja yövahdin apuna satamissa, mutta eiväthän ne ta- 
vallisesti vanhoiksi päässeet, sillä ennemmin tai myöhemmin hyökyaalto vei ne mennes- 
sään. Musti eli kuitenkin vielä Espanjan reissun yli, säilyen Biskaijan!ahden myrskyiltäkin 
ja toi ulkomaan tuomisena valkoisen, mustatipluisen tyttären Amin, ja se taas vuorostaan 
suklaanruskean, valkomerkkisen pojan Penun, jota ei enää levottomaan merielämään 
päästettykään. Kotikoirana se eli viisaasti kauan. 

Ollessani 8-vuotias kuvasi eräs perheystäväni minulle jänisjahdin ihanuutta, vieläpä lah- 
joitti sievän, musta-ruskean, valkomerkkisen ajokoiranpennun. Hoidin sen hyvin. Kaupun- 
gin jänismetsästäjät ihastelivat sitä kovin, mutta kun se täytti vuoden juuri metsästysajan 
tullessa, varastettiin se minulta. Parin viikon kuluttua se ilmaantui kotiin poikkipurtu oh- 
jasnaru kaulassa, mutta pian se vietiin uudelleen ja jäi sille tielleen. 

Koiraroduista ei montaa tunnettu vielä siihen aikaan. Suomen Kennelklubi oli tosin pe- 
rustettu v. 1889, mutta kun siinä vielä viisi vuotta myöhemmin oli vain 254 jäsentä, ei koira- 
tietoisuus ollut kerinnyt laajalle levitä. V. 1898 oli jäsenluku 582, klubin julkaisuja oli jo siel- 


lä täällä, ja esim. ajokoiria, joita yleensä sanottiin jäniskoiriksi, tiedettiin olevan useasta 
maasta kotoisin ja erilaisia. Olin edellisenä kesänä päässyt kesälomaa viettämään erää- 
seen Savon taloon, jonka mielestäni kaunis ajokoiranarttu juoksi vapaana. Sen kirkassoin- 
tuista ajoa sain ihastella kesän kuluessa tuon tuostakin. Eräänä aamuna sillä oli vierellään 
liuta yöliä syntyneitä, erivärisiä penikoita. Minä olisin ottanut emänvärisen, mutta sisareni 
oli sukkelampi ja omisti umpimustan. Se vietiin kesäloman päättyessä Penun toveriksi ko- 
tiin. Ei siitä kyllä jäniskoiraa tullut enempää kuin isänsäkään kaltaista, joksi väitettiin sa- 
man talon komeaa, ruskeaa bembergiä, mutta kookas, emäänsä verraten hyväluontoinen 
jättiläinen, lainehtivakarvainen kotikoira kyllä. 

Kolme intohimoa pitivät minua tästä puoleen vallassaan: metsissä samoilu syksyllä ora- 
via ampuen pienoiskiväärillä, talvella hiihtäminen ilman karttaa ja kompassia seikkaillen 
oudoilla maisemilla ja kesäisin purjehtiminen Viipurinlahdelia pienellä venheellä aina uu- 
sia selkiä, salmia ja saaria hakien. Merille teki mieli, ja 15-vuotisena pääsin kesken kevätlu- 
kukauden purjelaivassa ”prentispoikana” Englannin reissulle. Vakava tarkoitukseni oli ka- 
rata omasta laivasta ja pyrkiä englantilaiseen alukseen, mutta siitä ei tullut mitään. En 
näet osannut valehdella käyneeni jo rippikoulua, ja Englannin merilaki oli siinä suhteessa 
ankara: alaikäisen saa pestata laivaan, jos hän sanoi jo ripillä käyneensä; mitään todistus- 
ta siitä enempää kuin vanhempien lupaakaan ei olisi tarvittu. Se haave täytyi näinollen jät- 
tää, mutta ilman sellaista mustaa koiraa, jotka olivat yleisiä ei vain suomalaisissa vaan 
mm. englantilaisissakin purjelaivoissa, en halunnut kotiin tulla. Joskus toteutuu se, mitä 
oikein kovasti toivoo! Niinpä eräänä päivänä ilmaantui Hullin kuivassa telakassa vuodon 
johdosta korjattavana olevaan laivaamme keskikokoinen, melko kähäräkarvainen, kiilto- 
musta koira, joka oli hyvin levoton. Rauhoitin sitä, juotin ja syötin, ja se laskeutui väsynee- 
nä jalkojeni juureen makuulle. Illalla se seurasi minua irrallaan maissakin ja yöksi painau- 
tui vuoteeni viereen. Kun yö oli kuuma, oli ovi ulos auki ja aamulla huomasin koiran men- 
neen. Kiertelin satamia luullen sen etsivän omaa laivaansa, mutta turhaan. Sen päivän ilta- 
puolella se tuli taas laivaamme eikä sen jälkeen eronnut minusta, vaikk' en sitä mitenkään 
vanginnut. Laivassa se oli kuin kotonaan, rannassa ollessa hyvä yövahti ja merellä ensi- 
luokkainen tähystäjä ollen hyvin vihainen toisen aluksen lähestyessä. Kotiini se sopeutui 
hyvin, pysähdytti jokaisen vieraan ovensuuhun eikä antanut tämän lähtiessä ottaa mu- 
kaansa muita esineitä kuin omansa. Kun vein sen rannalle, meni se käskemättä uimaan ja 
nautti tavattomasti, jos sai hakea veteen heitettyjä puukalikoita. Sukeltipa se matalasta 
vedestä sinne heitetyn kivenkin ja toi poikkeuksetta oikean. Nähdessään ihmisen tai toi- 
sen koiran uivan, syöksyi se muka pelastamaan tätä aiheuttaen joskus väärinkäsityksiä- 
kin. Ilmeisesti se oli alkuperäistä, nykyistä pienempää newfoundlandin maatiaisrotua. 

Joululomalla pääsin jo jänisjahtiin Karjalan Kannaksella kahdenkin ei koiran kanssa. Ne 
olivat kumpikin kookkaita uroksia, jänteviä, musta-kellanruskeita ilman valkeita merkkejä, 
nopeita rusakon ajajia. Toinen niistä oli tapojaan pointterimainen sikäli, että selvitelles- 
sään rusakon jälkiä pellolla se saattoi yhtäkkiä pysähtyä ja seistä kuono suorana ja häntä 
jäykkänä saadessaan varman vainun jäniksen makuupaikasta kiven kupeessa tai pellon 
ojassa. Mielenkiintoinen näkymä! Näitä koiria väitettiin puolalaisiksi ja venäläisiltä huvila- 
asukkailta ne olivat peräisin. Luokkatoveriilani Muolaan Yksjärveltä oli pieni ajokoiranart- 
tu, jonka eräs ruotsinmaalainen puutarhuri muka oli varastanut Ruotsin kuninkaan koira- 
tarhasta Smoolannista. Siitä sain kaksi pentua, uroksen ja nartun, jotka toin kotiin kahden 
entisen suuren koiran lisäksi. Hoitelin niitä talven yli ja annoin uroksen ystävälleni maa- 
laiskauppiaalle, mutta kellanpunainen pieni narttu palveli minua uskollisesti monta vuotta 
ja löyti jänikset hyvin. Sen erikoisalana oli selvittää nopeampien koirien hukat sekä löytää 
ja ajaa kireällä pakkassäälläkin. 

Jouduin v. 1902 Raja-Karjalaan ja metsästin siellä kahtena syksynä näöltään erikoisilla 
ajokoirilla. Samassa pentueessa olivat useimmat valkomerkkisiä, suklaanruskeita, mutta 
joukossa oli tavallisesti joku mateenvärinen. Sudet söivät joulukuussa Soanlahden kirkon- 
kylän laidassa juovikkaan nartun, ruskea uros sai suden kulmahampaasta syvän reiän kau- 
laansa, parani jääden loppuiäkseen araksi, mutta ruskea, kookas, töpöhäntäinen narttu 


säilyi, löyti hyvin ja ajoi erittäin nopeasti. — Monet Soanlahden ja Suistamon yksinäisten 
talojen mustat pystykorvat menettivät sinä talvena henkensä, samoin kansakoulunopetta- 
jan harvinaisen iso ja vahva ajokoirauroskin, tapeltuaan verisesti kahden suden kanssa. 
Tällöin pääsin ensi kertaa tutustumaan Krjalankarhukoiriin, mutta etupäässä vain pihakoi- 
rina. 

Keväällä 1904 pääsin ensi kerran Helsingin koiranäyttelyyn. Ne olivat kolmepäiväiset ja 
koiria oli kaikkiaan 305. Ajokoirista viehätti silmääni eniten Aktor af Ranastam, joka tulikin 
voittajaluokan ykköseksi, ja nuori Pang af Poias, pystykorvista Finnilän Hupsu. Sen verran 
olin jo ymmärtävinäni koirista, että Suomenpystykorvat olivat mielestäni aivan sekavia, ro- 
duttomia, mutta ajokoirissa oli sentään havaittavissa jonkinlaiseen yhtenäisyyteen pyrki- 
mystä. Luottamustehtävänkin olin saanut eräältä opettajaltani Mustialan maanviljelyso- 
pistossa, nim. kahden ajokoiranpennun hankkimisen hänelle. Ostin ne asemapäällikkö 
Dunckerilta — mustamantteliset, ilman valkeita merkkejä, Osmo ja Maija av Mustiala. Siis- 
tin näköiset niistä tuli, mutta myöhemmin sain tietää, että runsaasti oli niissä löysyyttä. 

Kun nyt silmäni olivat vähitellen oppineet näkemään, millainen vanhojen koiramiesten 
mielestä ajokoiran tulee olla, houkuttelin kevättalvella v. 1905 opiskelu- ja huonetoverini 
Evon metsäopistossa astuttamaan melko kauniin ja sula!ila maalla hyvin ajavan, mutta lu- 
mella sekapäisen, kotkalaista perää olevan musta-ruskean Thelma-nimisen narttunsa Ak- 
tor af Ranastamilla. Kolme musta-ruskeata pentua siitä saatiin, neljäs oli musta-valkea. 
Huoneessamme oli nyt aina kiinni kaksi aikuista koiraa, irrallaan toverini urospentu ja mi- 
nun narttupentuni, mutta kun olin astuttanut oman vanhan narttuni kirjavalla sveitsiläisel- 
lä uroksella ja jättänyt siitä mustamanttelisen urospennun itselleni, oti penikoita kolme. 
Ne oppivat ihmeen siistiksi pian ja kun kaikki iralliset esineet, ennenkaikkea jalkineet, oli 
korjattu vaatekomeroon, saimme huoletta olla oppitunneilla. Pahinta oli niinä päivinä, jol- 
loin aikaisen aamiaisen syötyä jouduimme 6—8:ksi tunniksi maastoharjoitteluihin ja kum- 
maltakin puolen naapurihuoneista toverit kauniisti pyysivät saada tuoda samanikäiset 
kasvattinsa meidän ltaumamme jatkoksi, jott'ei niillä olisi ollut ikävä yksin. Kun lähdet- 
tyämme vilkaisimme huoneemme akkunaan, näimme aina viisi pennunpäätä jäähyväisiksi. 
Veitikat olivat näet heti poistuttuamme hypänneet akkunan edessä oleville pöydillemme 
katsomaan lähtöämme. Mustepullot ja kynät olivat aina pöydillä hyvässä järjestyksessä 
koskemattomina, mutta jos pöydille oli erehdyksessä jäänyt jokin niihin vakituisesti kuulu- 
maton esine, oli se palatessamme riekaleina. 


Mörkö ja Santtu 


Minun saamani Aktorin ja Thelman narttupentu Tula kehittyi ihmeen aikaiseen. Kolmen 
ja puolen kuukauden ikäisenä se löyti ja hetken ajoi ensimmäistä jänistään ja viiden kuu- 
kauden vanhana ajoi kuin vanha koira sekä löyti useimmat jänikset. Suru oli suuri, kun se 
vajaan kahden vuoden vanhana kesken metsätyskauden kuoli ankaraan penikkatautiin. 
Silloin liittyi opiskelutoverini Edvin Gahmbergin metsästysseurueeseen. Hän oli saanut kä- 
siinsä löytökoiran, jonka oikea omistaja ja alkuperä (Träff SKK 387:n ja Klinga II SKK 450:n 
pojanpoika) onneksi selvisivät myöhemmin. Nuoresta iästään huolimatta oli se jo talvella 
1906—1907 hyvä löytäjä ja ihmeen varma, rauhallinen, mutta samalla tarpeeksi nopea aja- 
ja. Se oli'siittänyt lappeenrantalaisen Lauri Cederhvarf'in nartulle Vainu I:lle pentueen, jos- 
ta Gahmberg oli saanut narttupennun Pallan (SKK 2030). Kun tästäkin oli tullut hyvä ajaja, 
ehdotin G:lle, että ahtaan sukulaissiitoksen avulla yritettäisiin saada talteen nämä taval- 
lista paremmat metsästysominaisuudet ja että Palla astutettaisiin isällään, joka tällä välin 
oli jo saanut oikean nimensä Panu Ill (SKK 1905), ja että minä saisin yhden urospennun. 
Näin tapahtui ja kun marraskuussa v. 1908 sain Panun hoitooni, ajatin sillä sinä talvena yh- 
dessä vajaan vuoden vanhan penikan Taijan kanssa Korpiselän pitäjän Tolvajärven kylän 
ja sen lähiympäristön salojänikset vähiin. Tolvajärven kylän läpi kulki Venäjän karjalaisten 
rahtitie ja sadoittain näin silloin rajantakaisia koiria, jotka seurasivat isäntiään Seesjärvel- 
tä ”settikuormien” mukana Värtsilään ja sieltä kotiin reet täynnä puotitavaraa. lgnoi Vor- 
nasen pojilla Tolvajrävellä oli vielä silloin ”pyyntikoirat” tai niiden jälkeläiset, joista talvi-il- 
toina sain kuulla monet tarinat. Tämä vankka pari veti minua suksilla maanteitse kilometri- 
kaupalla siksi, kunnes yöjäljet tavattiin, ja tammi-helmikuun paksussa, pehmeässä lumes- 
sa ajoivat ne suurenmoisesti puhkoen vuorotellen latua. Vielä seuraavatkin Panun — Pal- 
lan pentueesta sain v. 1910 narttupennun Loihdun, joka kehittyi hyvin aikaiseen yhtä hy- 
väksi kuin veljensä ja isänsä, joten minulla oli vertaansa hakeva koppeli. Ne olivat siistiä 
kuin seurakoirat ja niin taipuisia, että sain ne täydestä ajostakin määrätyllä torvisignaalil- 
la luokseni. Saivat Jokioisten kokeissa 1911 kolmannen ja Nokian kokeissa 1912 ensi pal- 
kinnon koppelina 94 pisteellä ja palkintotuomarien ihmettelyn osakseen itsenäisyytensä ja 
samalla tottelevaisuutensa ansiosta, kun 2 t. 20 min. kestäneestä täydestä ajosta kutsuin 
koirat pois torvensoitolla. 


Kun samassa jouduin toimeni vuoksi muuttamaan Helsinkiin, olisi kahden virkeän, kook- 
kaan ajokoiran pitäminen ja tarpeeksi runsaan liikunnan antaminen niille käynyt ylivoimai- 
sesi. Luovuin niistä haikealla mielellä, kuitenkin ehdolla, että nartusta saan yhden pentu- 
een haluamani uroksen jälkeen. Tein tyhmyyden, jota vieläkin saan katua, kun en uskalta- 
nut enää jatkaa sukulaissiitosta, se kun oli siihen aikaan, kuten monilla tahoilla nykyään- 
kin, pelottavassa maineessa. Turvauduin sen sijaan sen ajan näyttelykuuluisuuteen Pang 
af Paias'een. Kolmesta syntyneestä penikasta ei yhdestäkään tullut yhtä hyvää ajajaa kuin 
emänsä ja emän isä, eikä yhtä komeaa ulkomuodollisesti kuin isänsä. Katsoin turhaksi 
yrittää näistä eteenpäin. Kun en voinut pitää kuin yhtä ajokoiraa kerralleen enkä kasvattaa 
pentueita, toimin kuten useimmat muutkin ajokoiramiehet siihen aikaan ja otin penikan 
joistakin hyvistä vanhemmista sieltä täältä. Periytyminen oli kuitenkin sattumanvaraista, 
sillä ajokoiriemme jalostus pohjautui täydelliseen sekasiitokseen — ei näet tavallisesti 
edes risteyttämiseen, koska aniharvoin kumpikaan yhdistettävistä eläimistä oli jotain puh- 
dasta rotua, vaan molemmat olivat erilaista sekoitusta. Valinta ja karsinta olivat sitäpaitsi 
jatkuvasti olleet hyvin puutteelliset, mikäli niitä lainkaan oli harjoitettu. Kukaan ei siihen 
aikaan myöskään rohjennut ryhtyä vakiinnuttamaan rotua sukulaisiitoksen avulla, ei aina- 
kaan ahtaan ja tarpeeksi pitkälle johdetun, joka olisi ollut tarpeen, kun perusaines oli mah- 
dollisimman sekava. Senpävuoksi kestikin useita vuosikymmeniä ennenkuin yhtenäisestä 
Suomenajokoirasta voitiin puhua. Kyllä meillä oli esim. 1910-luvulla yhtä hyviä yksilöitä 
kuin nykyajan parhaat, mutta kun ne olivat sekaverisiä ja niitä edelleen joko tahallaan se- 
koitettiin tai yhdistettiin yhtä sekaverisiin, oli tulos häilyvä ja saman pentueen eri yksilöt 
keskenään erilaisia. Epäonnea sattui tietysti usein, niin minulle kuin muillekin, penikkatau- 
ti vei lupaavia yksilöitä, ostamani loistoajaja, hammarströmiläinen Tösse, jolle Walter Her- 
lin oli antanut | p:n voittajaluokassa Joensuussa v. 1915, sai vesikauhun, puoli-lindholmi- 


laiset (2 kpl) olivat luonteeltaan raakalaisia, joskin sitkeitä ketun ajajia, ja pari halulaista 
olivat kaikin puolin siivooja, mutta käytössä keskinkertaisia. Metsästyskokeissa jouduin 
arvostelemaan useaakin halulaista, ja mm. Veiju Halun loisteliaan ajon muistan aina. Yhä 
selvemmin käsitin nyt, että olin tehnyt suuren tyhmyyden, kun olin päästänyt käsistäni ah- 
taalla sukulaissiitoksella luomani pohjan, josta jatkaminen sekään ei ehkä aina olisi ollut 
vastuksetonta, mutta myöhemmin tarpeeksi ankaran karsinnan ja valinnan avulla varmasti 
tuloksellisempaa kuin hapuilu sinne ja tänne. Vasta 1940-luvulla täydellisen risteytysjatos- 
tuksen perusteita noudattaen sain — tietysti vain sattumalta — niin erinomaisin tuloksin 
pentueen, että neljästä tuli todistettavasti ensiluokkaiset ajajat — mm. yhdestä käyttöva- 
lio — ja muista kahdesta omistajien väittämän mukaan hyvät. Seuraava sukupolvi on vasta 
kehittymässä, mutta näyttelyissä jo hyvin menestynyt. 

Kun työni ohella metsänhoitajana voin helpommin metsästää haukkuvalla luntukoiralla 
kuin ajokoirilla, hankin jo v. 1910 narttupenikan, jonka isä oli sittemmin kuuluisa Ch. Nätti 
SKK 1714 ja emä tunnetun Lalli Veikonpojan SKK 1307 tytär. Penikasta tuli erittäin siro, 
mutta hento. Lisäksi tärvelin sen nuorena kurittamalla kanojen hätyyttämisestä. Päätin as- 
tuttaa sen isällään, koska siihen asti näkemäni palkitutkin pystykorvat olivat peräti seka- 
via ulkoasultaan. Tilasin SKK:n Pystykorvaosaston omistaman Nätin Pohjanmaalta Hel- 
sinkiin. Asemalla tein tuttavuutta sen kanssa jo konduktöörivaunussa. Talutin sen hihnas- 
sa Runebergin patsaalle asti, mutta niin uskomattomalta kuin se kuulostaakin, päästin 
sen siinä irti ja se seurasi minua iloisena asunnolleni. Olinhan pikkupojasta lähtien ollut 
tekemisissä koirien kanssa ja tiesin hyvin, että pystykorvat jos mitkä ovat uskollisia isän- 
nälleen ja vieroksuvat outoja ihmisiä ja olosuhteita. Ensi tapaamisestamme lähtien olin 
kuitenkin vakuuttunut siitä, että välillemme oli syntynyt molemminpuolinen luja kiintymys, 
joten ei tarvinnut pelätä Nätin luopuvan minusta. Nätti joutuikin olemaan luonani useita 
viikkoja ja tämä eloisa koira juoksenteli vapaana kanssani pääkaupungin katuja tapellen 
tuon tuostakin sydämensä kyllyydestä kettuterrierin kanssa, jotka sitä erikoisesti kiinnos- 
tivat. Jotlain merkillisellä tempulla se sai terrierin selälleen ensi yhteenotossa ja piteli sitä 
kurkkuotteella asemillaan, kunnes minä kytkin Nätin ja teerieri loikki tiehensä nolona. Mi- 
nua oli kyllä varoitettu etukäteen. Nätin taisteluhalusta ja -taidosta, sillä se oli jo sitä en- 
nen purrut kuoliaaksi ajokoiran Vaasan kadulla, josta tietysti oli aiheutunut rettelöitä. Vä- 
hältä oli syntyä ikävyyksiä meillekin, kun vaimoni ja lasteni kanssa eräänä sunnuntaina 
lähdimme jäitse Korkeasaareen Nätti vapaana. Emme olleet vielä puolivälissäkään, kun 
Nätti yht'äkkiä lähti nuolena kiitämään saareen, josta kohta alkoi kuulua äkäinen haukku. 
Tietysti juoksin minkä jaksoin ja tapasin Nätin karhujen häkistä raivoamasta unenpöppe- 
rössä seisovalle nallelle. Onneksi tapasin Nätin hännästä kiinni ja kiskaisin sen vastaha- 
koisena ulos sekä vein kiireesti näkymättömiin. Katselijoilla oli tietysti hauskuutta kylliksi! 
— Kesällä v. 1912 tulin Nätin omistajaksi ja seikkaillmme yksissä kylliksemme maan eri 
osissa. Siihen mennessä en ollut tiennyt, että pystykorva voi olla niin etevä käyttökoirana. 
Käytin Nättiä kahdesti kokeissa ja kummallakin kerralla se tuli sen syksyn kaikkien kokei- 
den parhaaksi, nim. v. 1912 ja 1915, mutta luvatusta kiertopalkinnosta ei edellinen voittaja 
koskaan luopunut. 


Nätin penikoista sen tyttären Seipin kanssa ei tullut mieleisiäni, joten jätinkin niistä 
eloon vain yhden pihakoiraksi tuttavaan maalaistaloon. Mutta kun Nätin tytär Viira, jonka 
emä oli metsänhoitaja Hugo Roosin korkeasti palkittu Alli Veikontytär, astutettiin isällään, 
syntyi siitä Kiro Nätinpoika ja Taira Nätintytär, joilla kummallakin oli erikoisen suuri vaiku- 
tus pystykorvajalostuksessamme. Samaa on sanottava Allin toisestakin pentueesta Nätin 
kanssa syntyneestä ihanasta nartusta Nätta, sillä sen, Siekki Lallinpojan kanssa saadusta 
tyttärestä Ailasta saatiin Nätin — siis emän isän — astumana arvokas Matti Nätti sekä Ki- 
ro Nätinpojan astumana mainio siitosnarttu Kiusa Kirontytär. Ensimmäisellä metsäkäve- 
lyllään alle neljän kuukauden iässä vainusi se kuusen tyvioksien suojassa lepäilevän ukko- 
metson ja murisi sille, mutta kotiin tullessa jo keksi petäjän oksalta koppelon, jota oikein 
haukkui. Muutaman viikon vanhoja omia pentujaan kuljetti se opetusmielessä hiirentapos- 
sa ja järvenrannan kaislikossa vesilintujen jäljillä. Nämä molemmat, Matti ja Kiusa yhdis- 


tettyinä antoivat erinomaisia jälkeläisiä vastaiseen siitokseen, mm. asemapäällikkö Lou- 
han Kiho-koirien kantaemän Ansa-Nätin. Nätin poikien, eritoten Topi Nätinpojan, Kiro Nä- 
tinpojan ja Matti Nätin, samoin pojanpoikien, ennen muita Ch. Hiien Killin, Imar Nätin, 
Hessun ja monien. Hiien-urosten ynnä useiden muitten nättiläisten urosten kuten esim. 
Imar Nätin pojan Ärrin, joka samalla oli Ch. Hiien Killin tyttärenpoika, samoinkuin Nätin 
sukuisten narttujen myötävaikutuksella monet sadat ahtaan sukulaissiitoksen tulokset 
ovat vakiinnuttaneet sitä ennen hyvin hajanaista pystykorvakantaamme. Tietysti samaan 
suuntaan ja usein ratkaisevastikin, on vaikuttanut myös se valinta, jota on harjoitettu tä- 
män sukulaisiitoksen yhteydessä ja ilman sitäkin, ja jota lukuisat näyttelyt ja linnunmet- 
sästyskokeet ovat edesauttaneet. Kolmannella vuosikymmenellä Suomen Kennelklubin 
perustamisesta alkoivat selvästi näkyä jalostustyön vaikutukset Suomenpystykorvissa, ja 
neljäs vuosikymmen eli siis 1920-luku antoi jo oikeuden puhua puhtaasta rodusta, joka 
seuraavalla, siis 1930-luvulla yhä vakiintui. 


Aivan sattumalta jouduin tämän vuosisadan toisella kymmenellä tutustumaan Saksan- 
paimenkoiriin, vieläpä niitä omistamaan ja lopuksi kasvattamaankin. Sehän oli meillä niin 
uusi rotu, että SKK:n v. 1908 ilmestyneessä rotukirjaniteessä olivat vasta ensimmäiset, yk- 
si uros ja yksi narttu, jotka edellisenä v:na olivat tuotetut Saksasta ja palkitut Helsingin 
näyttelyssä. Vuoden 1911 rotukirjassa niitä oli seitsemän ja v. 1914 kaksikymmentäneljä. 
Näistä tunnettu kennelmiehemme eläinlääkäri Brining omisti sekä uroksen että nartun, 
Saksasta tuotetut ja Helsingissä v. 1912 ja 1913 korkeasti palkitut, olipa jo kasvattanut 
mainitusta nartusta pentueenkin. Vasta 1920-luvulla alkoi rotukirjoihin merkittyjen luku- 
määrä tuntuvammin fisääntyä. Sain v. 1916 tehtäväkseni hankkia teollisuuslaitokselle, jota 
palvelin, ”poliisikoiran”, joka piti annettaman avuksi ja turvaksi jollekulle kolmesta tehda- 
syhdyskunnan järjestysmiehestä, ja käännyin ystäväni Briningin puoleen. Hän saikin tie- 
toonsa, että eräs perhe, jonka täysin opetettuna kotikoirana oli hänen kasvattamansa 
uros, toisella vuodella oleva Fulko von Jenien, oli halukas myymään sen. Velvollisuuteni oli 
tietysti ottaa selville, mihinkä koira kelpasi ja tämän koitoksen muistan elävästi vielä nyt- 
kin 45 v:n takaa. Minä olin ensin pakenevana rikollisena, joka teki mahdollisimman vaike- 
an, pitkän jäljen ja piiloutui sitten. Fulko selvitti helposti tuoreen jäljen ja haukkui ankaras- 
ti keksittyään piiloni. Sitten se sai käskyn hyökätä kimppuuni ja minun piti puolustautua 
ensin tavallista vankempaa koiranpiiskaa käyttäen ja sitten ruutipanoksella ladatulla pis- 
toolilla, mutta mikään ei auttanut, ja huonosti minun olisi käynyt, jollei B, aivan viime het- 
kessä olisi temmannut pitkän köyden nenässä ärjyvän koiran minusta eroon. Lopuksi kul- 
jetettiin minua turvasäiliöön Fulkon huolellisesti vartioimana niin, että pakeneminen olisi 
ollut aivan mahdotonta. Merkillisintä minusta oli se, että koira kaiken tällaisen käsittelyn 
ja touhuamisen jälkeen yhdellä kuiskatulla sanalla käskettynä muuttui aivan rauhalliseksi 
ja tarjosi minulle ystävyyttään nuolemalla kättäni, minun, joka olin sitä hävyttömästi piis- 
kalla pieksänyt ja ampunut! — Päätin tietysti kaupan ja siitä lähtien olimme uskollisia ys- 
täviä toisillemme. 

Kun yksikään edellä mainituista järjestyksenvalvojista ei ollut koiramiehiä, oli minun 
aluksi otettava Fulko hoitooni ja opastettava halukkainta heistä sitä hoitamaan ja asialli- 
sesti käyttämään. Tositilaisuuksia tällaiseen sattui kohta ja liiankin usein. Kerrankin, tä- 
mä oli vain yksi monista, tultuani yöllä kotiin viikkoiselta rekimatkaita, saapui tämä oppi- 
laani pyhäaamuna varhain ja pyysi minua Fulkon kanssa selvittämään rahavarkautta, joka 
oli tapahtunut vuorokautta aikaisemmin. Kesken aamu-uniani herättyäni olin haluton läh- 
temään ja vastenmielisesti annoin hänelle koirankin, sillä edellytin, että jälki on liian vanha 
ja sekä asunnossa että sen ympäristössä pahoin sotkettu. Neuvoin kuitenkin haistatta- 
maan koiralla sitä paikkaa, missä rahoja oli säilytetty, ja antamaan sitten hakukäskyn. Aa- 
mu-unien jatkamisesta ei tullut mitään ja olin levoton, kun asianomaisia ei kuulunut takai- 
sin ennenkuin parin tunnin päästä. Yksinäinen tehtaantyömies asui ullakkohuoneessa ja 
oli lauantaiaamuna ennen työhön menoaan käsitellyt viidensadan markan setelirahaa se- 
kä pannut sen säiliöön ullakkokomerossa olevan raamatun lehtien väliin, mutta tultuaan 
työstä ei sitä löytynytkään. Illalla sai poliisi tästä tiedon. Kun hän nyt vei koiran komeroon, 


haistatti hän raamattua selaillen sen lehtiä, sillä mies ei ollut pannut muistiin, mille koh- 
dalle hän rahan oli pannut. Koira oli lähtenyt komerosta ja noussut pystyyn huoneessa ole- 
vaa naishenkilöä vasten sekä irvistänyt tälle pahasti, jolloin tämä oli peloissaan änkyttä- 
nyt, ettei hän ollut sitä ottanut, oli vain katsonut sitä. Tiedustin, että mistä se nainen siihen 
ilmaantui ja miksi hän ei ollut antanut koiran vielä vähän aikaa irvistää, jotta se raha olisi 
löytynyt, sillä tunnustushan nyt jäi puolinaiseksi. Poliisi selitti, että nainen oli miehen ”lei- 
päsusi” ja että hän otti koiran kiireesti pois, sillä nainen oli ”siunatussa” tilassa. Hän oli 
sanonut miehelle vain, että ota se raha tältä naiselta, ja lähti koiran kanssa pois. Kysyttyä- 
ni viipymisen syytä, kävi selville, ettei hän tullutkaan suorinta tietä, vaan ilmeisesti herät- 
tääkseen huomiota, kierti valtatietä tehdasyhdyskunnan kautta. Siellä oli tullut kolme 
nuorta miestä rinnakkain kulkien vastaan, jolloin koira oli yht'äkkiä ryöstäytynyt irti hänen 
käsistään ja hypännyt vasten keskimmäisenä kulkenutta sekä irvistänyt ja ärissyt sille. 
Kun hän oli kysynyt tältä, milloin tämä oli viimeksi käynyt edellä mainitun naisen luona, 
vastasi tämä käyneensä juuri lauantaiaamuna sen jälkeen, kun huoneenhaltija oli mennyt 
työhön. Hän vaati miehen mukaansa, työnsi tämän ovesta sisään ja sanoi, että ”jollet tuol- 
ta naiselta saa sitä viisisatasta, niin ota se sitten täitä mieheltä”, ja poistui ollen sitä miel- 
tä, ettei hänen sopinut ”perheasioihin” enempää sekaantua. 

Tästäkään poliisimiehestä ei näyttänyt kunnollista koiran käsittetijää tulevan. Monasti 
oli jo sattunut mm. että Fulko, saadessaan haettavan tuoksun, riuhtaisi talutushihnasta 
niin rajusti, että hihna liukui hänen kädestään ja hyökkäys saattoi muodostua vaarallisek- 
si, sillä Fulko oli kookas ja painava. 

Kun olimme ehtineet jo kiintyä toisiimme kovin, lunastinkin Fulkon itselleni. Se seurasi 
minua pitkillä talvisilla rekimatkoilla ja piti ahtaan metsätienkin pimeässä selvänä hää- 
täen sekä hevoset että hiihtäjät hankeen. Yhteisymmärryksemme oli täydellinen yhtä poik- 
keusta lukuunottamatta. Kun lammaskarsinaamme ilmaantui musta vuona, oli se Fulkon, 
mielestä tuhottava epäsikiö, ja pahinta oli että saman puhdistuksen se halusi tehdä naa- 
purinkin katraalle, joka oli tien vieressä laitumella. Oman perheen lapsia se vartioi ja suoje- 
li esim. siinä määrin, että lasten uidessa se kiersi niiden eteen, etteivät ne päässeet ui- 
maan liian kauas. — Käytin Fulkoa Helsingin näyttelyssä v. 1919 ja se sai 1 p:n voittajaluo- 
kassakin, vaikka sitä pidettiinkin hieman ylisuurena ja karkeatekoisena. 

Sain vielä nartunkin samaa sukua, joka sai nimekseen Hitto tuikean katseensa ansiosta. 
Se ei alistunut tavalliseen koulutukseen. Hyvä talon ja varsinkin pienimpien lasten vartija 
siitä kyllä tuli, samoinkuin yövahdin seuralainen. Kun tämä vasten sääntöjä kerran kesken 
vartiovuoron (klo 22—4) meni asuntoonsa, teki Hitto riidan niin, että yövahdin piti oman- 
tunnon tuskissaan huutaa apua. Sopu palasi heti, kun yhdessä ryhtyivät velvollisuuksiaan 
täyttämään. — Pari ensiluokkaista pentuetta sain Hitosta ja Fulkosta ja joitakin pentuja 
kasvatin opetusikäisiksi asti. Myöhemmin jouduin tekemisiin monien kymmenien Saksan- 
paimenkoirien — taisi olla toistasataakin — kanssa sen johdosta, että 1920-luvulla suos- 
tuin toimimaan muutamia vuosia valtion poliisikoiralaitosten tarkastajana. Saksanpai- 
menkoirat olivat siihen aikaan hyvin epätasaista joukkoa sekä ulkonäöltään että taipu- 
muksiltaan. Erikoisesti on jäänyt mieleeni Kotkan silloisen poliisimestarin, innokkaan ken- 
nelmiehen, ja hänen alaistensa poliisien tyytyväisyys, kun heillä oli esim. öisillä partio- 
käynneillä sataman sokkeloissa — mm. paperipuupinojen välissä -—— apunaan opetetut 
Saksanpaimenkoirat, jotka ottivat luonnon pois öykkäreiltä, riisuivat nämä aseista ja esti- 
vät pidätetyt karkaamasta. Monasti tällainen tehtävä olisi ollut vaikea ja vaarallinen koirat- 
tomalle poliisille, joskus mahdoton kahdellekin. On suuri vahinko, ettei meillä vieläkään 
ymmärretä käyttää opetettuja koiria järjestysvallan apuna siinä määrin kuin se olisi mah- 
dollista, vaan esim. tarpeen vaatiessa kerätään kymmenittäin, välistä sadoittainkin siviili- 
väkeä ja sotilaita eksyneitä ja piiloutuneita etsimään — tavallisesti liian myöhään — kun 
sen sijaan puhelimella kutsuttu ja autolla tai helikopterilla lähitunteina paikalle tuotu ko- 
kenut ammattimies jäljestäjäkoirineen useimmiten voisi asian selvittää nopeasti jo pi- 
meässäkin, ennenkuin eksynyt on paleltunut kuoliaaksi tai paennut päässyt liian kauas. 
Saksanpaimenkoiriemme saavutukset rintamalla jouduin kaikki kokoamaan ja esittämään 
ne hajallisten raporttien perusteella esimiehelleni. 


Muistanpa vielä 1920-luvulta pitkäkarvaisen mäyräkoiran, syvämietteisen ”Metsäher- 
ran”, josta ei kuitenkaan pätevää luolakoiraa tullut, kun kokoa kertyi liiaksi. Yhden louheen 
painuneen jäniksen se kerkesi minulle noutaa. Sen sijalle hankin sileäkarvaisen kettuter- 
rierin penikan. Yht'aikaa sen kanssa oli kasvamassa kaunis pystykorvauros, ja mielenkiin- 
toista oli seurata näiden luonteeltaan niin peräti erilaisten toverusten kehittymistä. Leikit 
tulivat viikko viikolta yhä rajuimmiksi, ja eräänä päivänä ne olivat olleet niin pitkään näky- 
mättömissä, että tulin jo levottomaksi. Etsin niitä kaikkialta ja lopulta kuulin puiston ruohi- 
kosta pensaan alta tukahtunutta ääntelyä. Siellä makasivat nämä molemmat puolikuollei- 
na, pureutuneina toistensa leukoihin niin lujasti, että vaikea oli niitä irroittaa. — Lahjoitin 
terrierin pois, sillä pystykorvasta toivoin joka suhteessa hyvää siitoskoiraa, kuten siitä sit- 
temmin tulikin. 

Jo vuosina 1902—1907 jouduin kuuntelemaan kolmen Saksassa koulutuksen saaneen 
eläinlääkärin luentoja eri kotieläimistä, vieläpä lukemaan ruotsin- ja saksankielistä kirjalli- 
suutta hyvän joukon ns. siitosopintenttiä varten. Nykyisessä kennelkirjallisuudessa esite- 
tään samat asiat uudestaan, ikäänkuin vasta keksittyinä. Yksi tällaisista on jo Aristotelen 
ajoista asti käsitelty kysymys sukulaissiitoksesta, jota vuosisatojen vaihteessa välistä on 
kiitetty, toisin ajoin taas tuomittu ja yleensä siitä intoiltu puoleen ja toiseen sekä tehty sen 
nimissä suuria tyhmyyksiäkin. Mehän tiedämme, että sekä villit että kesyt eläimet ovat mo- 
nasti vähälukuisena laumana, joskus harvalukuisina yksilöinäkin joutuneet eristettyihin 
olosuhteisiin esim. joidenkin luonnonmullistusten johdosta, ja että niiden jatkuva olemas- 
saolo on ollut hyvinkin ahtaan sukulaissiitoksen varassa. Heikot ovat tällöin menehtyneet 
ja vahvat jatkaneet sukua edelleen menestyksellisesti. Tiedämme myös, että ainakin 
useimpien, jollei aivan kaikkien kotieläinten jalostuksessa on sen jossakin vaiheessa käy- 
tetty missä hyvinkin ahdasta, missä väljempää sukusiitosta. Mikäii tässä on epäonnistut- 
tu, on tulokset käytäntöön sopimattomina tai muutoin epämieluisina kaikessa hiljaisuu- 
dessa hävitetty tai ainakin poistettu siitoksesta, taikka siten on kerran toimitetulla risteyt- 
tämisellä tahi jatkuvalla ristisiitoksella koetettu päästä eroon sukulaissiitoksen mukana 

eläinkantaan tulleista heikkouksista, samalla kun on koetettu saada säilymään sen avulla 
jo vakiintuneet ansiot. Varsinkin enemmän tai vähemmän heilahtelevien luonnon rotujen 
(= maatiaisten) jalostamisessa on sopivasti käytetyllä sukusiitoksella nopeammin ja var- 
memmin-päästy tasaisempiin ja lopuksi vakiintuneisiin tuloksiin kuin pelkästään valinnal- 
la ja karsinnalla. Samalla on saatu säilymään luonnonrodun vaatimattomuus, joka ehkä 
olisi menetetty, jos olisi turvauduttu risteytysjalostukseen. Samoin on ollut asianlaita sil- 
loin, kun sekasiitoksen tuloksista on haluttu nopeasti muodostaa kiinteää rotua. Molem- 
missa näissä tapauksissa on yhtenä onnistumisen ehtona ollut se, onko osattu valita oike- 
at yksilöt sukusiitoksen perustaksi, toisena se, onko pystytty näkemään, miten pitkälle si- 
tä tietä on kuljettava, ja kolmanneksi, onko maltettu armotta karsia siitoksesta ne yksilöt, 
joissa on vähänkään epäilyttäviä ominaisuuksia ollut havaittavissa tai ehkä on oikeammin 
sanoa, on oltu havaitsevinaan, siis aavistettu. Englantilaiset lienevät se kansa, joka on luo- 
nut eniten kotieläinrotuja, ainakin useita satoja. He ovat tehneet niitä monella lailla, mm. 
niinkin, että aluksi on risteytetty kaksi puhdasta rotua keskenään, tulokseen on lisätty kol- 
matta, joskus neljättäkin, ja mieluinen tulos, mikäli sellainen saatiin, vakiinnutettiin ah- 
taalla sukusiitoksella. Jos tästä luovuttiin liian aikaiseen, saattoi tämä tekele hajota alku- 
tekijöihinsä, mutta jos se kesti eikä vaaraa ilmennyt, jatkettiin puhdassiitoksella ja uudelle 
rodulle haettiin tunnustus. Uusia rotuja on tietysti muodostettu mutanttienkin avulla. 

Kuten edellä on kerrottu, on meillä 60—7O v. sitten koetettu löytää sellaisia uroskoiria, 
jotka kykenisivät periyttämään itseään ja puhdistamaan sekavaa maatiaisrotua. Kun se ei 
muuten ottanut onnistuakseen, ryhdyttiin sellaisia luomaan ahtaan sukulaissiitoksen 
avulla n. 50 v. takaperin Sotkamosta löydetty Nätti perustana ja menestyksellisimmin met- 
sänhoitaja Roosin Alli Veikontyttären kanssa. Heti alusta käsin saatiin muodostetuksi 
useita eri linjoja, joita sittemmin voitiin yhdistää, ja sukulaissiitos jatkui sitä lievempänä ja 
vaarattomampana mitä useampia sukupolvia eteenpäin mentiin. Mikäli ahtaan sukusiitok- 
sen varjopuolia alussa esiintyi, kärsivät niistä kaikessa hiljaisuudessa sn ajan kasvattajat, 
mutta saivat taas korvauksen onnistuneilla tuloksillaan. Nykyisistä Suomenpystykorvien 
kasvttajista monet eivät edes tiedäkään, miten ahtaaseen sukulaissiitokseen heidän kan- 
tansa pohjautuu, sillä se alkaa jo olla niin kaukana takana, etteivät tavanomaiset sukutau- 
lut sinne asti yllä. Pystykorvakantamme on nyt niin laaja ja monisäikeinen, ettei enää ole 
vaaraa tuosta aikoinaan tehdystä ahtaasta sukusiitoksesta, mutta se on samalla niin yhte- 
näinen, ettei uuttakaan sukusiitosta tarvita. 

Ajokoirajalostuksemme sitävastoin sai vuosisadan vaihteessa alkunsa täydellisen seka- 
siitoksen tuloksista ja kulki aniharvoja poikkeuksia lukuunottamatta, eteenpäin vaivallois- 
ta, mutta samalla vaaratonta valinnan ja karsinnan tietä. On todennäköistä, että nykyisen- 
kaltaisiin tuloksiin olisi voitu päästä jo aikaisemminkin taitavan sukulaissiitoksen avulla, 
ehkä parempiinkin, mutta se tie olisi ollut vaikeampi kulkea eikä olisi soveltunut joka mie- 
hen kuljettavaksi. Nykyinen tie sitävastoin on helppo: luomisen ilosta pääsee osalliseksi 
ken tahansa, kun teettää pentueen nartullaan lähellä olevalla korkeasti palkitulla uroksel- 
la, ja asiantuntijat saavat arvostella ksvatustulokset niin näyttelyissä kuin kokeissakin. 
Korkeimmin palkittujen edellytetään sitten olevan parhaita siitoskoiria ja niiden penikoilla 
saadaan korkeimmat hinnat. Osa niistä tietysti onkin hyviä ja ne vievät rodunjalostusta 
eteenpäin, toiset jarruttavat sitä, vieläpä tärvelevät sen hyvän, mikä on aikaansaatu. Kun 
näyttelyitä ja kokeita on yhä enenevä määrä, tarvittaisiin hyviä asiantuntijoita sitäpaitsi 
entistä enemmän. Sukulaissiitoksen ja puhdassiitoksenkin pelätyiltä vaaroilta saavat ajo- 
koiramiehemme olla täysin rauhassa vielä pitkän aikaa, sillä Euroopan eri kulmilla olemas- 
saolevien ajokoirarotujen moninaiset perintötekijät, niin hyvät kuin huonotkin ovat koiris- 
samme tallella, joskin useat piilevinä, ja uusia ei enää tarvinne mennä hakemaan, kuten 
vuosisadan ensi vuosikymmeninä tehtiin mm. aina Sveitsiä, Englantia ja Irlantia myöten. 

Vaikkakin muisteloni yleensä kohdistuvat monen vuosikymmenen takaisiin asioihin, en 
malta olla vielä kerran koskettelemasta kysymystä, josta aikojen kuluessa on mielipiteitä 
paljon vaihdettu ja joka uudelleen on vedetty esiin ikäänkuin jonain uutuutena. En tiedä, 
mitä koirarotuja nyt erikoisesti on ajateltu, kun on tuotu esille vakava huolestuminen ei 

vain sukulaissiitosta vaan puhdassiitostakin kohtaan. Onhan hyvin mahdollista, että jokin 
harvinainen, vähälukuinen rotu, joka on tekemällä tehty ensin risteytysten ja sitten ehkä 
hyvinkin ahtaan sukusiitoksen avulla, on alkanut osoittautua heikoksi yhdessä tai useam- 
massa suhteessa. Jollei aikanaan ole pidetty huolta useampien verilinjojen kasvattami- 
sesta, ei valinta enempää kuin karsintakaan enää vapauta noista vioista. Risteyttämistiel- 
le on mentävä, vaikka siinä onkin omat vaaransa. Jos saman rodun jokin toinen, samalla 
terve verilinja löydetään esim. jostain toisesta maasta, on risteytysapua haettava sieltä ja 
sitä on taidolla käytettävä. Äärimmäisessä tapauksessa on turvauduttava rodun aikuteki- 
jöihin, jos niitä vielä on olemassa. 

Onneksi ei meillä omien käyttörotujemme kohdalla ole vielä ollut noita murheita. Mitä 
muihin rotuihin tulee, ja varsinkin epätervettä elämää viettäviin pienoiskoiriin, on rotujär- 
jestöjen pidettävä silmät avoinna ja ryhdyttävä ajoissa tarpeellisiin toimenpiteisiin ennak- 
koluulottomasti. 


Lapinkoirien jälkeläis- 
arvostelutulokset vuodelta 1982 


1. Tsierkkis X-1/74 2,54 6 2 
2. Kalikkakaula X-11/78 2,53 33 16 
3. Poromiehen Kupru 11638V/80 2,52 7 6 
4. Peski Luuhki 44811/75 2,50 24 12 
5. Nästi 5222A/73 2,47 19 6 
6. Poromiehen Thahpe 29801/78 2,46 13 4 
7. Poromiehen Ponku X-30/74 2,44 17 7 
Tilku 17634V/77 2,44 5 2 

9. Peski Jiellak 2759F/75 2,42 20 9 
10. Curke X-12/75 2,38 11 9 
11. Fredi 27143T/76 2,34 6 3 
12. Lecibsin Torsti 22374S/77 2,27 14 8 
13. Noppe 283772/74 2,26 45 25 
14. Peski Koira 187325/78 2,24 20 13 
Peski Nästi 51659/74 2,24 27 11 
Velho Huli 4759/69 2,24 7 3 


Uroksen nimen jäljessä oleva lukema on sen jälkeläisten näyttelytulosten keskiarvo (1 
palk. 3 pist., 2 palk. 2 pist. j.n.e). Maksimipistemäärä on siis 3,00. 

Seuraava lukema on näyttelyssä käyneiden jälkeläisten määrä (huom! yli 9 vuotta van- 
hojen koirien näyttelytulokset puuttuu ATK-tilastosta) ja viimeinen luku ilmaisee kuinka 
monesta eri nartusta jälkeläiset ovat. 

Tilastollisesti on meidän huomioitava, ettei saatu jälkeläisarvosteluluku ole aivan tarkka 
ja se muuttuukin aina vuosittain jälkeläisten näyttelyissä käyntien lisääntyessä. 

Olen huomioinut listalle urokset, joilla on enemmän kuin kolme näyttelyssä käynyttä jäl- 
keläistä. 

Hannele Honkanen 

Ulkomuototuomarien koulutus- ja 


neuvottelutilaisuus 


Pohjoismaiden metsästys- ja paimenpys- 
tykorvarotujen ulkomuototuomarit kokoon- 
tuivat neuvonpitoon 23.4.83. Tilaisuudessa 
keskityttiin lähinnä lapinkoiran ulkomuoto- 
kysymyksiin. Lisäksi tarkasteltiin myös 
muiden kotimaisten rotujemme tilannetta 
sekä lopuksi laika-rotuja. 

Ulkomuototuomarit ovat yleensä joutu- 
neet ottamaan kantaa rotujen kehitystilan- 
teeseen ja vetämään varsin suvereenisti ke- 
hityksen suuntaviivoja. Nyt ovat myös ja- 
lostustoimikunnat tulossa mukaan kiin- 
teämpään yhteistoimintaan. Tällä kerralla 
mm. suomenpystykorvien jalostustoimi- 
kunnan tietoon kerättiin tuomarien näke- 
myksiä kyselylomakkeen avulia. 


Suosituksia 


Ulkomuototuomarit sopivat näyttelyar- 
vosteluissa = toteutettavista seuraavista 
suosituksista. 


Lapinkoira. 


Rodun todettiin olevan lukumääräisesti 
niin suuren ja yhtenäisen ulkomuodoltaan, 
että kannattaa vakavasti harkita sen rotu- 
kirjan sulkemista. Toisaalta tähän asti ei 
rotuunottamista voida pitää mitenkään 
poikkeuksellisena. Näinhän meneteltiin 
mm. suomenpystykorvien ja -ajokoirien 
kohdalla. Rotuun otettiin tuntematonta su- 
kuperää olevia, jopa toista rotuakin olevia 
koiria vielä useita vuosikymmeniä kestä- 
neen jalostustyön jälkeen. 


Lapinkoiralta on vaadittava 


— Järeää, voimakasotsaista päätä tukevi- 
ne kuonoineen; kevyt- tai kapeapäiselle 
koiralle ei annetaal 1:tä 

— Neliömäistä lähentelevää suht. vankkaa 
runkoa, ottaen kuitenkin huomioon, että 


runsas karvapeite tekee koirasta pitem- 
män näköisen kuin se todella on. Sel- 
västi pitkä koira ei saa al 1:tä. 

— Takakulmaukset ovat laukkaaja-tyypin 
mukaisesti suorahkot-suoremmat kuin 
porokoiralla, joka onkin seivästi ravaa- 
ja-tyyppinen. Liian voimakkaasti kul- 
mautuneet, samoin kuin liian suoratkin 
takakulmaukset alentavat palkintosijaa. 

— Lapinkoiran hännän on kierryttävä aina- 
kin liikkeessä ylös, niin että vähintään 
sen kärki koskettaa selkään tai reiteen; 
jos koira ei nosta häntäänsä ylös laisin- 
kaan, se ei voi saadaa! 1:tä. 

— Lapinkoiralle on olennaista runsas turk- 
ki. Siinä on ehdottomasti oltava erittäin 
tiheä ja täyteläinen pohjavilla ja pitkäh- 
kö, melko kova ja karkea peitinkarva. 
Puutteellinen turkki estää koiran saa- 
masta al 1:n. 

— Luonteen on oltava rauhallinen, avoin ja 
ystävällinen. Huono käyttäytyminen ke- 
hässä, kuten turha haukkuminen ja rähi- 
nöinti, vaikuttaa palkintosijaan alenta- 
vasti. 


Lapinporokoira 


— Perusero porokoiran ja lapinkoiran 
välillä on niiden toiminnallisessa tyypis- 
sä. Porokoira on selvästi ravaajatyyppi- 
nen. Porokoira eroaa lapinkoirasta olen- 
naisesti "myös kevyemmän € pään, 
ohuemman karvapeitteen ja hännän 
kantotavan puolesta. 

— Porokoiran karvapeite on usein jo liian 

lyhyttä. Lyhytkarvaiselle porokoiralle ei 
voida antaa serttiä. 

— Porokoiran luonteeseen 
kuin lapinkoirankin. 


pätee sama 


Suomenpystykorva 


— Rodulle ominainen sukupuolileima- 
selvä ero uroksen ja nartun välillä, on 
saatava paremmin esille. Sukupuolilei- 
ma näkyy erityisesti päässä. Kevytpäi- 
selle urokselle ei anneta serttiä. Sama 
koskee myös hentoluustoista koiraa. 

— Ihannekorkeus on uroksella 47 cm ja 
nartulla 42 cm. Niihin tulisi pyrkiä. 

— Luonteen arkuus ja hermostuneisuus 
alentaa palkintosijaa. Purennan tarkas- 
tuksen on sujuttava vaikeuksitta. 


Karjalankarhukoira 


— Vaikka neliömäisyys on hyväksytty, 
ihannemittasuhteiden mukaan karhu- 
koira on korkeuttaan pitempi. Siihen tu- 
lee pyrkiä. Neliömäisen koiran on oltava 
muutoin erinomainen saadakseen ser- 
tin. 

— Kevytpäiselle koiralle ei voida antaa 
serttiä. 

— Pehmeät korvat alentavat palkintosijaa, 
velttokärkiset korvat jättävät koiran pal- 
kinnotta. 

— Raajojen luustoon vaaditaan järeyttä; 
hentoluustoinen koira ei saa al 1:tä. 

— Täysimittainen, korkealle tai selälle 
kiertyvä, laajakaarinen häntä on karhu- 


koiralle —toivotuin. —Suorahäntäiselle 
(”halkohäntäinen”) ei voida antaa sert- 
tiä. 

Lopuksi 


Tulevaisuutta ajatellen olisi toivottavaa, 
että jalostustoimikunnat yhdessä järjestön 
johdon kanssa laatisivat roduillemme sel- 
keät pitkän tähtäyksen tavoitteet. Näiden 
mukaan voitaisiin ohjata sekä kasvattajia 
että palkintotuomareita. Ehkäpä jo seuraa- 
vassa tuomaripalaverissä ovat mukana 
myös jalostustoimikuntien edustajat ja tiet- 
tyihin tilaisuuksiin saadaan mukaan vielä 
kasvattajatkin. 


Heikki Sarparanta 


R. Karvonen 


Ulkomuototuomareiden käsitykset 
Suomenpystykorvan kehityksestä 


Ulkomuototuomareiden neuvottelupäivil- 
le Lahden Mukkulassa 23.04.83 Suomen- 
pystykorvien jalostustoimikunnan puitteis- 
sa esitettiin kyselykaavake, joka koski Suo- 
menpystykorvan kehitystä myönteiseen tai 
kielteiseen suuntaan. Mukana olleiden 
kymmenen ulkomuototuomarin käsitykset 
ovat seuraavat. 


Valkoinen väritäplä rinnassa, 
eturaajojen välissä tai tassuissa: 


Esiintyminen vähentynyt 4-ääntä, pysy- 


nyt ennallaan 6-ääntä, joten valkoinen väri- 


läiskä on jonkinverran vähenemään päin, 
mutta esiintyy vielä varsin yleisesti. 


Heikosti kehittynyt alaleuka: 


Esiintyminen vähentynyt 1-ääni, pysynyt 
ennallaan 2-ääntä, esiintyminen lisäänty- 
nyt 6-ääntä. Tämä jalostustoimikunnan kar- 
toitukseen perinnöllisistä sairauksista tai 
puutteista oleva kysymys on todella lisään- 
tymässä, johon ongelmaan on puututtava 
vakavassa mielessä ja kannattaa kiinnittää 
huomiota koiran alaleukaan ennenkuin koi- 
raa käytetään jalostukseen olkoonpa ky- 
seessä uros tai narttu, lisäksi koiralla saat- 
taa olla oikea purenta vaikka alaleuka on 
heikosti kehittynyt, jolloin alahampaat ovat 
suuntatuneet luonnottomasti eteenpäin. 


Kirsun pigmentin puute 


Esiintyminen vähentynyt 5-ääntä, esiinty- 
minen pysynyt ennallaan 4-äntä. Tämä pe- 


rinnöllisiin sairauksiin luettava puute on vä- 


henemässä, mutta esiintyy vielä jonkin ver- 


ran (viime vuosikirjasta läytyi yksi tapaus). 


Turkin väritys 


Yhtenäistynyt 2-ääntä, pysynyt ennallan 
7-ääntä. Poskivaaleus, esiintyminen vähen- 
tynyt 6-ääntä, pysynyt ennallaan 2-ääntä. 
Mustan karvoituksen osuus: esiintyminen 
vähentynyt 6-ääntä, esiintyminen vielä run- 
sasta 1-ääni. Vastausten perusteella suo- 
menpystykorvan värityksen kehitys on kul- 
kenut myönteiseen suuntaan, huomioiden 
tuo valkoinen pilkkakin. 


Luusto 


Yleensä riittävä 4-ääntä, vielä toivomisen 
varaa 5-ääntä ja heikkoluustoista esiintyy 
vielä runsaasti 1-ääni. Rakenneviat: esiinty- 
minen vähäistä 5-ääntä. Esiintyminen Ii- 
sääntynyt 4-ääntä. Luuston suhteen kehi- 
tys kulkee parempan suuntaan, mutta eri- 
näisiä rakennevikoja esiintyy runsaasti. 


Häntä ja sen kantotapa 


Hännän pituus kasvanut O-ääntä, pysy- 
nyt ennallaan 6-ääntä, selvästi lyhentynyt 
3-ääntä. Kantotapa: yleensä hyvä 4-ääntä, 
kantotavassa useasti huomauttamista 5- 
ääntä. Suomenystykorvan yksi ulkoisista 
tunnusmerkeistä näntä on lievästi lyhene- 
mään päin ja sen kantotavassakin on use- 
asti huomauttamista, kunhan ei vain tule- 
vaisuudessa käy, että siitä on jäljellä tupu- 
ra ja sekin roikkuu. 


Koko 


Kokoerot tasaantuneet 3-ääntä, pysynyt 
ennallaan 3-ääntä, kokoerot kasvaneet 3- 

ääntä. Käsitykset suomenpystykorvan ko- 
koeroista menivät ristiin ja tällaisella kyse- 
lyllä ei ratkaisua ole syytä tehdä arpomalla. 


Luonne 


Vihaisten koirien osuus vähentynyt 5- 
ääntä, pysynyt ennallaan 4-ääntä. Arkojen 
koirien osuus vähentynyt 1-ääni, pysynyt 
ennallaan 7-ääntä, lisääntynyt 1-ääni. Kehi- 
tyksen parempi puolisko on vihaisten koi- 
rien väheneminen näyttelykehistä, mutta 
toisaalta arkojen koirien osuudessa ei ole 
tapahtunut muutosta parempaan suun- 
taan, joten suomenpystykorvien luonteen 


kehityksessä ei ilmeisesti ole ollut kokonai- 
suutena suurtakaan muutosta. 


Yhteenveto 


Ehkä ulkomuototuomareille esitetty ky- 
selykaavake tuli laadituksi liiankin extem- 
porena, mutta vastauksista on luettavissa 
kansalliskoiramme kehityksen suunta, li- 
säksi kysely rohkaisee vstaisuudessa har- 
kitsemaan yksityiskohtaisemman kysely- 
kaavakkeen laatimiseksi, jotka toimitettai- 
siin postin välityksellä ulkomuototuoma- 
reille kotiin, jolloin heille jää riittävästi ai- 
kaa perehtyäkseen kysymyksiin. Kiitos täs- 
täkin. 


Lappalaiskoirien uudet rotumääritelmät 


Lapinkoira 
SKL-FKK:n valtuuston hyväksymä 
27.11.1982. 


Yleisvaikutelma. — Lapinkoira on keski- 
kokoinen, kokoonsa nähden voimakasra- 
kenteinen, korkeuttaan hieman pitempi, pit- 
kä- ja tuuheaturkkinen, pystykorvainen koi- 
ra. 


Luonnehdinta. — Luonteeltaan älykäs, 
rohkea, rauhallinen, oppimishaluinen ja 
varsin uskollinen. Paimentamistaipumus 
rodussa synnynnäinen. Soveltuu paimen-, 
kartano- ja vahtikoiraksi. 


Pää. — Voimakaspiirteinen, uroksilla ver- 
rattain leveä, nartuilla jalompi, otsa kupe- 
rahko, otsapenger selvästi erottuva. Kuono 
kallo-osaa lyhyempi, suora, sekä päältä et- 
tä sivulta katsoen tasaisesti mutta lievästi 
kapeneva. Kirsu mieluimmin musta. Huulet 
tiiviit. 

Korvat pystyt, keskisuuret, verraten 
etäällä toisistaan ja tyvestään melko le- 
veät, varsin liikkuvat. Toistaiseksi ovat sal- 
littuja myös velttokärkiset korvat. 


Silmät tummat. 


Kaula. — Keskimittainen, voimakas ja 
tuuhean karvan peittämä. 

Eturaajat. — Vahvaluustoiset, voimak- 
kaat, edestä ja takaa katsottuna suorat. 
Kyynärpäät rintakehän alareunan tasalla. 
Käpälät karkeahkot, pikemmin soikeat kuin 
pyöreät, tiheän karvan peittämät. 

Runko. — Vankka. Selkä vahva, suora, la- 
pojen kohdalta varsin leveä ja voimakas. 
Rintakehä syvä, pitkähkö, vatsaviiva hie- 
man kohoava. 

Takaraajat. — Vahvaluustoiset, voimak- 
kaat, edestä ja takaa katsottuna suorat. 
Kinnerkulma keskisuuri. Kannukset toistai- 
seksi sallittuja. 

Häntä. — Keskimittainen tai hieman ly- 
hyempi, pitkäjouhinen, selälle kaartunut, 
mutta muunkinlainen kantotapa hyväksy- 
tään. 

Karvapeite. — Runsasta. Peitinkarva pit- 
kää ja karkeata. Pohjavilla pehmeää ja tii- 
vistä. Päässä ja raajojen etupuolella karva 
lyhyempää. 

Väri. — Kaikki värit sallittuja. Päävärin 
tulee kuitenkin olla hallitseva. Pääväristä 
poikkeavat värimerkit päässä, kaulassa, 
rinnassa, raajoissa ja hännänpäässä ovat 
sallittuja. 

Koko. — Säkäkorkeus uroksilla 46 — 52 
cm, nartuilla 40 — 46 cm. 


Lapinporokoira 


SKL-FKK:n valtuuston hyväksymä 
27.11.1982 
Yleisvaikutelma. — Keskikokoinen, kor- 


keuttaan pitempi, tummavoittoinen, luon- 
teeltaan rauhallinen pystykorva, jota käyte- 
tään porojen paimennukseen. Voimakas 
luusto ja lihaksisto, ei kuitenkaan vaikuta 
raskasrakenteiselta. Karvapeite kehittynyt 
arktiseen ilmastoon sopivaksi. 


Luonnehdinta. — Tottelevainen, ystäväl- 
linen, tarmokas ja palvelushaluinen. Herk- 
kähaukkuinen. 


Pää. — Keskipitkä, päälaelta hieman ku- 
pera, otsapenger selvästi näkyvissä mutta 
ei korostunut. Kuono suoraselkäinen, tasai- 
sesti kärkeä kohden kapeneva. Kirsu mus- 
ta. Huulet tiiviit. 


Silmät tummat, eloisat ja melko etäällä 
toisistaan. 


Korvat mieluimmin pystyt, eteenpäin 
suuntautuneet, melko etäällä toisistaan, 
juuresta leveähköt ja vaikuttavat lyhyeh- 
köiltä ja niitä peittää sisäpuolelta, varsin- 
kin alaosasta, tuuhea karva. Veltot korvat 
eivät toivottavia. 


Kaula. — Kuiva, voimakas, keskimittai- 
nen. 


Eturaajat. — Vahvat ja voimakkaiden Ii- 
hasten runkoon kiinnittämät. Lavat viistot, 
ranteet lujat, velttous virhe. 


Runko. — Rinta syvä ja leveä, selkä suo- 
ra ja voimakas, lantio vahva, ei jyrkkä. Vat- 
saviiva loivasti kohoava. 

Takaraajat. — Voimakkaasti kulmautu- 
neet. Reidet leveät ja lihaksikkaat. Käpälät 
tiiviit, tiheäkarvaiset. Takaraajojen kannuk- 
sia ei suosita. 

Häntä. — Keskipitkä, tuuhea, ei kippura. 
Tavallisesti löysällä kaarella, kaaren supis- 
tuessa häntä kääntyy kupeelle, ei selälle. 
Hännän liike on pyörivääkin. 

Karvapeite. — Peitinkarva ksskimittais- 
ta, suoraa, melko pystyä ja karkeahkoa, 
pohjavilla hieno ja tiheä. Karva usein tuuhe- 
ampaa ja pitempää kaulassa, rinnassa ja 
reisien takaosissa. Pehmeä- ja lainekarvai- 
suus virheitä. 

Väri. — Eriasteinen musta, parkinruskea. 
Usein vaaleat ”kaksoissilmät” ja pääväriä 
vaaleampaa, mieluimmin harmahtavaa tai 
ruskehtavaa väriä poskissa, rungon alapuo- 
lella ja raajoissa. Valkoisia merkkejä kau- 
lassa, rinnassa ja raajoissa sallitaan. 

Koko. — Uroksen säkäkorkeus n. (9) — 
55cm, nartun n. 43 — 49 cm. 

Impi Kiviniemi 80-vuotta 5.7.1983 


Legitimationskort / Legitimasjonskort 
Legitimationskort / Henkilöllisyystodistus 


Impi Kiviniemi 


Pitkän päivätyön pystykorvatoiminnassa 
mukana ollut Impi Kiviniemi täyttää Koke- 
mäen Kynsikankaalla 5.7.-83, 80 vuotta. Jär- 
jestömme toiminnassa hän on ollut aktiivi- 
sesti mukana lähes 3-vuosikymmentä. 

Vuosina 1957—1961 hän oli järjestömme 
johtokunnan jäsen. Lukuisat ovat ne talvi- 
päivät- ja näyttelyt olleet joiden järjestelyis- 
sähän on ollut mukana. 

innostuksen metsästämiseen Impi peri 
isältään kulkien hänen kanssaan jo varsin 
nuorena metsällä. 

40-luvulta alkaen hän on kasvattanut, 
metsästänyt ja kilpaillut Suomen pystykor- 
villa. 

Impi Kiviniemen omistamista ja kasvatta- 
mista koirista tiedän ainakin narttu Sipin 
866/50 C joka kilpaili usean vuoden ajan 
VOI luokassa, sekä Sipin Tyttären Tiinan 
1153/54 C joka eittämättä oli kirkkain tähti 
Impi Kiviniemen koirista. Tiina haukkui tois- 
takymmentä VOI 1:stä, oli haukku-otteluis- 
sa mukana hyvällä menestyksellä viidesti, 
voitti v. 1958 narttujen vuosimaljan. 

Myöhempiä koiria olivat ainakin kilpai- 
luissa käytetyt uros Tanu 1152/54 G sekä 
uros Reuhu 5841/62. 

Sign. — Nimi 


Elämäntyönsä Impi Kiviniemi suoritti Hä- 
meenlinnan HOP:ssa jossa toimi pankkivir- 
kailijana. Metsästellen Hattulan Erämies- 
ten- ja Hämeenlinnan Riistamiesten alueil- 
la, jonka jäsen hän vieläkin on. Linnunmet- 
sästyskokeiden palkintotuomarina hän toi- 
mi vuodesta 1952 sekä ylituomarina ensim- 
mäisenä naisena Suomesta vuodesta 1968 
alkaen lukuisissa kokeissa- ja Etelän |oh- 
kon valinnoissa. Muutettuaan vuonna 1973 
Kokemäen Kynsikankaalle hän on vielä 
sielläkin, melko heikoilla lintumailla jatka- 
nut retkeilyään syysaamuisin luonnon hel- 
massa. Viimeisin metsästysmuisto hänellä 
on viime syksyltä, jolloin pyypillillä pyitä 
kutsuen ampui pyyn. Aikamoinen teräs 
”mummo” eikös vaan. 

Järjestön puolesta haluan kiittää Sinua 
suuriarvoisesta järjestömme hyväksi teke- 
mästäsi työstä, uskon myös että koko laaja 
pystykorvaisten perhe, kanssani haluaa 
esittää Sinulle mitä parhaimmat Onnentoi- 
votukset merkkipäivänäsi, ja toivottaa Si- 
nulle vielä monia vuosia yhteisen harras- 
tuksemme parissa. 


EU. 


Valde Sollo 70 vuotta 


Lappeen Vainikkalan kylässä 14.06.1913 syntynyt Valde Sollo on jo 4 vuosikymmentä 
kasvattanut menestyksellisesti Suomen pystykorvia. Lukuisat ovat ne valionarvon saavut- 
taneet Valden kasvatit. Eräs kirkkaimmista tähdistä Valden kasvateista on ollut K & Mva 
Stella joka haukkui isännälleen useita Kymenläänin kennelpiirin mestaruuksia osallistui 
Idän johkon valintoihin ja valtakunnallisiin haukku-otteluihin. 

Stella oli myös erinomainen siitosnarttu joka jätti kaunista- ja hyvin lintua haukkuvia jäl- 
keläisiä. 

Elämäntyönsä Valde on tehnyt Valtion rautateiden palveluksessa. Valde Sollo on koti- 
seudulleen ollut uskollinen, koko ikänsä hän on asunut itärajan tuntumassa. Nyt eläkepäi- 
villään Metsäpirtin isäntä kesäisin kaiastelee ja syksyisin kouluttaa- ja metsästelee pysty- 
korvaisilla kasvateillaan. 

Koko pystykorvaväki haluaa Onnitella sinua Valde ja toivoo että vielä kauan näkisi va- 
kaan ja vantterän tosi pystykorvamies valion olevan yhteisessä harratuksessa mukana. 

EV. 


Valioesittely 


Kku SF MVA Tero 10721 HI/79. 

Isä: K ja MVA Huikon Ukos 19647/69. 

Emä: Manta 27945 P/76. 

Kasvattaja: Kalle Siirilä, Levijoki. 

Omistaja: Erkki Torsti, Jukaja. 

Teron Sertifikaatit: 

12.7.-81 Vaasa, tuom. Leo Kojo. 

8.2.-81 Ylistaro, tuom. Leo Kojo. 

6.3.-83 Saarijärvi, tuom. Esko Salkonen. 

Esko Salkosen arvostelu Terosta: Koo- 
kas (60 cm). Kokonaisvaikutelma erinomai- 
nen. Hyvät mittasuhteet. Erinomainen run- 
ko, hyvät raajat ja häntä. Turkki 6,5/3,5 kar- 
hun musta, vaaleahkoja teeren pilkkuja. Hy- 
vä luonne ja liikunta. 

Kokeet: 

12.12.-82 AVO 2, Laihia. 

19.12.82 AVO 2, Ilmajoki. 

Suomenpystykorvanartiu K&MVA, S 
MVA Rajakan Rina SF-76856/76 om. Inkeri 
Collanus Kouvola. 

Isä: KANS&POHJ MVA, SF K&MVA, V-71 
Retu SF-15253. 

Emä: SF MVA Kiho Peppiina SF-13122/69. 

Rinasta valioluokassa on sanonut Esko 
Latva Haminassa 30.1.82: 

Erinomaisessa kunnossa oleva valio, jos- 
sa ei ole näkyvissä mainittavia virheitä. 
Turkki ja väritys loistavat. VAL 1/1 SERA. 

”Kaksoisvalion” arvoon oikeuttava koe- 
tulos tuli Valkealassa 12.12.82 VOI 1 83 
pist. 

Muut tulokset: -81 AVO 1 80 pist. ja VOI 1 
88 pist. sekä -82 VOI 76 pist. ja VOI 1 83 pist. 

Kasvattaja Taisto Collanus Kouvola. 


KANS MVA, SF ja N MVA Rajakan Ringo 
SF-57380/78 om. Taisto Collanus Kouvola. 

Isä: K&MVA Pyry SF-7970/68. 

Emä: K&MVA, S MVA Rajakan Rina SF- 
76856/76. 

Ringosta valioluokassa on sanonut Erkki 
Tuominen Hämeenlinnassa 3—4.7.82: 

Kookas, erinomaisessa kunnossa oleva 
valio, jolla kaunis pää, hyvät raajat, hyvä 
turkinlaatu ja erittäin kaunis väritys. VAL 
1/1, SERA, CACIB, ROP 1. 

Tässä näyttelyssä Ringosta tuli KANS 
MVA. : 

Kasvattaja Inkeri Collanus Kouvola. 


N MVA Rajakan Tuli SF-3659B/81 

Om. Grete Waltoft Norja. 

Isä: K&MVA Repe SF-119696/77 

Emä: K&MVA, S MVA Rajakan Rina SF- 
76856/76 

Kasvattaja Inkeri Collanus Kouvola. 

Tuli saavutti Norjan muotovalion arvon 
Tönsbergissä 19.2.83 saaden viidennen 
serttinsä. 

Norjassa saatavat sertit eri tuomareilta. 
Tuli saanut samalla kaksi. Rajakan Tuli 
”harrastaa” huskyjensa kanssa rekien ve- 
toa valjakossa mukana ollen. 

SKL-FKK:n kehittämisseminaari 
Aulangolla 24.—25. 1. -81. 


Tehtävien jaosta, vastuusta 


ja velvollisuuksista 


Koiraharrastus on miellyttävä asia. Sitä 
ei pidä liian vakavasti ottaa. Kysymys on 
vain koirasta. Näin voidaan sanoa, mutta 
kysymys on paljolti myös ihmisestä ja asiat 
on ainakin pyrittävä hoitamaan niin, että 
harrastuksemme olisi antoisaa ja sillä olisi 
jatkuvuutta. 

Liiton kehittämisseminaarissa Aulangol- 
la 24.—25.1.1981 muotoiltiin seuraava toi- 
minta-ajatus: 

Suomen Kennelliitto—-Finska Kennelk- 
lubben r.y:n tarkoituksena on edistää Suo- 
messa puhdasrotuisten koirien kasvatta- 
mista ja käyttöä tarjoamalla koiranomista- 
jille ja koirista kiinnostuneilie monipuoli- 
nen harrastusmahdollisuus sekä toiminna!- 
laan synnyttää yhteiskunnassa myöntei- 
nen suhtautuminen koiraa, koiranpitoa ja 
kennelharrastusta kohtaan. 

Tarkoitustaan liitto toteuttaa kennelpii- 
rien, rotujärjestöjen ja muiden jäsentensä 
avulla hyvässä yhteistoiminnassa julkisen 
vallan, kenneltyötä sivuavien järjestöjen ja 
viranomaisten sekä kansainvälisten ken- 
neljärjestöjen kanssa. sekä palvelelemalla 
jäsenistöään kennelharrastukseen liittyvis- 
sä asioissa. 

Tähän tiivistelmään mahtuu paljon. Ke- 
hittämistoimenpiteiden seurauksena on 
laadittu erinäisten toimikuntien, työryh- 
mien ja liiton toimiston toimenpideohjel- 
mat, joita jatkossa hyödynnetään kennel- 
harrastuksen edelleen kehittämiseksi. Kes- 
kusjärjestö tuntee vastuuta. Mikään ei ole 
niin hyvä, etteikö sitä voisi parantaa ja mi- 
kään ei ole niin huono, etteikö sitä kannat- 
taisi parantaa. 


Rotujärjestöt 


Kennelliiton valtuusto on hyväksynyt ro- 
tujärjestön ohjesäännön, jossa järjestöllä 
on sälytetty lukuisia vaativia tehtäviä. Muu- 
tamia tässä mainitaksemme, rotujärjestö 


— johtaa ja valvoo harrastamansa rodun 
jalostusta, kaikinpuolista kehittämistä 
ja rotuharrastuksen edistämistä sääntö- 
jensä ja ohjesäännön mukaisesti 

— harjoittaa valistustoimintaa ja antaa tie- 
toja edustamastaan rodusta sekä työs- 
kentelee tehokkaasti kerätäkseen rodun 
harrastajat jäsenikseen ja pitää heihin 
kiinteää yhteyttä lähentääkseen heitä 
toisiinsa ja syventääkseen heidän ken- 
neltietouttaan 

— valvoo ja ohjaa harrastamansa rodun ja- 
lostustyötä harjoittamalla jalostusneu- 
vontaa asiantuntijoista kokoonpannun 
jalostustoimikunnan avulla 

— ohjaa mahdollisuuksiensa mukaan ro- 
tuun kuuluvien koirien ulkomaille vien- 
tiä ja ulkomailta tuontia, niin että ne 
täyttävät jalostukseen käytettäville yk- 
silöille asetettavat laatuvaatimukset 

— on yhteistyössä SKL—FKK:n jalostus- 
toimikunnan kanssa jalostustyön kehit- 
tämisessä 

— jä:jestää ja tukee jalostustarkastustoi- 
mintaa 

— julkaisee jalostukseen tarvittavien pe- 
rustietojen antamiseksi joko yksinään 
tai yhdessä muiden rotujärjestöjen 
kanssa ainakin kerran vuodessa harras- 
tamansa rodun jalostusta koskevaa ai- 
neistoa kuten näyttely- ja koetuloksia 

— edustaa harrastamaansa rotua ja val- 
voo sen etuja SKL--FKK:ssa sekä tekee 
tarpeellisiksi katsomiaan harrastaman- 
sa rodun kehitystä ja kenneltyöltä 
yleensä tarkoittavia aloitteita ja ehdo- 
tuksia SKL—FKK:n valtuustolle ja halli- 
tukselle sekä välittää jäsenistölleen 
SKL--FKK:n johdon tiedotuksia, ohjeita 
ja päätöksiä 

— pitää yhteyttä harrastamansa rodun toi- 
minnan edistämiseksi ja hyvän yhteis- 
työn aikaansaamiseksi jäsenyhdistyk- 
siinsä, alaosastoihinsa, muihin rotujär- 

jestöihin, kennelpiireihin, muihin ken- 
neltyötä sivuaviin järjestöihin ja yhdis- 
tyksiin sekä viranomaisiin 

— antaa tarvittaessa lausuntoja Suomes- 
sa järjestettävien kansainvälisten ja 
muiden kaikkien rotujen näyttelyiden 
palkintotuomareista ja heidän varamie- 
histään edustamaansa rotua varten 

— hoitaa SKL—FKKn antamien ohjeiden 
ja valtuuksien puitteissa harrastamaan- 
sa rotuun liittyvää palkintotuomarikou- 
lutusta sekä tekee sitä koskevia esityk- 
siä ja antaa lausuntoja siihen liittyvistä 
kysymyksistä SKL—FKK:n ulkomuoto- 
ja koetuomarien koulutusohjeiden ja oh- 
jesääntöjen mukaisesti. Päävastuu pal- 
kintotuomarikoulutuksesta on rotujär- 
jestöllä. 

— järjestää, tukee, ohjaa ja valvoo harras- 
tamansaroduin puitteissa: 


a) koulutustoimintaa, toimeenpanemalla 
koulutus-, neuvottelu-, selostus- ja kokous- 
tilaisuuksia, lähettämällä kirjeitä ja kierto- 
kirjeitä sekä harjoittamalla julkaisutoimin- 
taa 

b) näyttelytoimintaa, tarpeen vaatiessa 
yhteistoiminnassa muiden rotujärjestöjen 
ja kennelpiirien kanssa 

c) koetoimintaa, kilpailuja ja otteluita, 
tarpeen vaatiessa yhteistoiminnassa mui- 
den rotujärjestöjen ja kennelpiirien kanssa. 


Rotua harrastavat yhdistykset 


Näiden yhdistysten tehtävät ovat luon- 
teeltaan samat kuin rotujärjestöjen. Ne toi- 
mivat ohjesääntönsä mukaisesti hyvässä 
yhteistyössä rotujärjestöjensä kanssa teh- 
tävien ollessa valvovia ja ohjaavia. Jalos- 
tuksen johtaminen kuuluu rotujärjestölle. 


Kasvattajat 


Kasvattajan vastuuta on korostettu kas- 
vattajan sitoumuksessa. Kasvattaja on 
avainasemassa uusiin koiranomistajiin 
nähden. Hänestä suuresti riippuu, miten 
koiraa hoidetaan ja miten koiranpidossa 
yleensä onnistutaan. 

Kasvattajan päämäärä on yhteistyössä 
rotujärjestön kanssa parantaa rotua, kas- 

vattaa puhdasrotuisia, rotumääritelmän 

mukaisia, terveitä ja käyttötarkoitukseensa 

hyvin soveltuvia koiria. Jalostukseen on 

käytettävä rakenteeltaan ja luonteeltaan 

mahdollisimman terveitä ja käyttöominai- 

suuksiltaan jalostukseen sopivia koiria. 
Tässä työssä kasvattaja 


— huolehtii siitä, että koirilla on eläinsuo- 
jelu- ja terveydenhoitoviranomaisten 
vaatimukset täyttävät olosuhteet ja hoi- 
to ja että kasvatustoiminnasta on mah- 
dollisimman vähän haittaa ympäristölle 

— perehtyy kasvattamiinsa rotuihin niin, 
että hän tuntee hyvin niiden voimassa 
olevat rotumääritelmät ja käyttötarkoi- 
tuksen, Liittyessään kasvattamiensa ro- 
tujen rotujärjestön jäseneksi hän pyrkii 
käyttämään hyväkseen sen jalostusneu- 
vontaa 

— käyttää narttua jalostukseen enintään 
kerran kymmenessä kuukaudessa 

— naudattaa rotujärjestön antamia perus- 
teltuja ohjeita ja määräyksiä 

— eikasvata eikä myy koiria koe-eläimiksi 

— luovuttaa pennut hyvän kauppatavan 
mukaisesti terveinä ja hyväkuntoisina 
sekä aikaisintaan 7—8 viikon ikäisinä. 
Mikäli hän havaitsee pennussa luovu- 
tushetkellä sellaisen virheen, joka saat- 
taa estää koiran palkitsemisen näytte- 
lyssä tai osallistumisen kokeeseen, il- 
moittaa tästä ostajalle 

— luovuttaa pennut vain koiranpitoon so- 
veltuviin olosuhteisiin ja opastaa osta- 
jaa koiranpidossa sekä pyrkii seuraa- 
maan kasvattiensa kehitystä 

— myydessään koiran tekee kirjallisen so- 
pimuksen — Kennelliiton vahvistamaa, 
voimassa olevaa Jomaketta käyttäen 

— sijoittaessaan koiran erikoisehdoilla 
niin, että omistusoikeus ei välittömästi 
siirry koiran haltijalle, tekee tästä kirjal- 
lisen sopimuksen käyttäen luovutuseh- 
dot sisältävää Kennelliiton vahvistamaa 
lomaketta 


Vastuuntuntevia, kasvattajan sitoumuk- 
sen allekirjoittaneita kasvattajia on yli 
6.000. Kennelliitto katsoo voivansa suosi- 
tella vain näiden kasvattajien pentuja osta- 
jille. 


Koiranomistajat tietoisen koulutuksen rodusta riippu- 
matta. Ilman omistajansa ohjausta ei 
Koiranomistajan velvollisuus on huoleh- parhaastakaan koiranpennusta kehity 
tia koirastaan hyvin. Koiranpidossa on me- nyky-yhteiskuntaan sopeutuvaa koiraa 
neteltävä niin, ettei se herätä ympäristössä — hyvä koiranomistaja on myös luonnon- 
kielteistä suhtautumista koiraan tai koiran- suojelija ja eläinystävä. Jos harrastat 


omistajaan. metsästämistä, älä lähde metsälle il- 


Koiranomistaja, 


— onko koirallasi hyvä ja vedoton koppi, 


johon se voi vetäytyä suojaan helteiltä, 
sateilta, viimoilta ja pakkasilta? 

onko koirallasi aina raikasta vettä juo- 
ma-astiassaan? 

saako koirasi oikean ravinnon, hoidon, 
avun sairauksiinsa? 

huolehditko siitä, että se saa tarvitse- 
mansa liikunnan eikä ole eräs noista 
säälittävistä kahlekoirista, joita vielä 
joskus näkee sidottuina liian lyhyeen 


man koulutettua metsästyskoiraa! 

kun koirasi vanhuus, parantumaton sai- 
raus tai jokin muu pätevä syy pakottaa 
Sinut luopumaan koirastasi, anna eläin- 
lääkärin huolehtia koirasi kivuttomasta 
lopettamista. Älä tarpeettomasti pitkitä 
tätä ikävää, mutta välttämätöntä ratkai- 
sua. Olet velkaa sen koirailesi. 

oletko Kennelliiton ja rotujärjestösi jä- 
senenä tullut ajatelleeksi, että velvolli- 
suutesi on paitsi noudattaa hyvää ken- 
neltapaa myös ohjata muita? Neuvojasi 
tarvitaan. Neuvot on kuitenkin jaettava 
ystävällisesti. 


liekaan pihapuihin, hyljättyinä, hoita- 
mattomina, ilman elämisen tarkoitusta? 

— et kai Sinä lähetä koiraasi yksikseen 
vaeltelemaan vapaana ilman ohjausta 
ja lisää mukavuudenrakkaudessasi koi- 
ravihollisten joukkoa? 

— eräät lait, asetukset ja määräykset kos- 
kevat myös koiraasi; tutustu niihin ja 
noudata niitä 

— koirasi tarvitsee oikean ja riittävän ra- 
vinnon sekä hoidon lisäksi myös määrä- 


Kennelorganisaatiomme ja etumme mu- 
kaista on, että koiraharrastajista mahdolli- 
simman monet ovat sekä Kennelliiton että 
ao. rotujärjestön jäseniä. Kaikinpuolista jä- 
senhankintaa tulisi tarmokkasti tehdä Ken- 
nelliiton, rotujärjestön ja henkilöjäsenten 
taholta. 

Koiraharrstuksemme yhteisessä ”leikki- 
kehässä” olemme osavastuussa asioista. 


P. Ketonen 


KARJALAN- 
KARHUKOIRAN 
PENTUJA 


isä: SF K&MVA KÖRRI 165233/77 
emä: SF MVA MURRIN ROMINA 11519T/76 


Tiedustelut: HENRI GRANHOLM 
kp 9 
61800 KAUHAJOKI 
puh. 963-13740 (iltaisin) 

R. Karvonen 


Merkintä, käyttäytyminen 
haukulla ja uusintahaukut 


Viime syksyisen haukkutyöskentelyn kar- 
toituksen haukun- ja äänenannon osuus 
purettiin 1/83 Pystykorvassa ja nyt on vuo- 
rossa kartoituksen toinen osuus merkintä, 
käyttäytyminen lintupuun alla, verrata ensi- 
haukun pituutta uusintahaukkuun ja tar- 
kastella merkinnän arvostelua. 


Merkintä: 


Merkintöjä tilastoitiin 95-koiralta yhteen- 
sä 251 merkintää joista tarkoiksi merkin- 
nöiksi todettiin 232, eli 92,4 %. Merkinnän 
tarkkuudessa urosten ja narttujen kesken 
oli yllättävän suuri poikkeama. Tarkkoja 
merkintöjä todettiin uroksilla 97,2 % ja vas- 
taavasti nartuilla 88,9 % liki 10 % ero uros- 
ten hyväksi. 

Epätarkat merkinnät aiheutuivat: Vainu- 
haukut, eli puustolöydöt jossa koira ei ehti- 
nyt tai ei kyennyt paikantamaan tarksti lin- 
tua 60 % epätarkoista merkinnöistä, pitkän 
seuraamisen aiheuttama tilanne, joka peri- 
aatteessa on sama tilanne kuin edellises- 
säkin aiheutti 30 % epätarkoista merkin- 
nöistä ja 10 % todettiin myrskyn tai kovan 
tuulen aiheuttamiksi. ' 


Koiran etäisyys lintupuusta: 


Tarkoissa merkinnöissä koira on haukku- 
nut lintua 2—25 m siitä puusta missä lintu 
on istunut ja keskimääräinen etäisyys oli 6 
metriä. 


Koiran liikehdintä 
lintupuun alla: 


Rauhattomuuteen tai rauhallisuuteen 
haukkutyöskentelyn aikana, vastaukset ja- 
kautuivat seuraavasti 40 % koira pysyy pai- 
kallaan haukkutyöskentelyn aikana 50 % 
koira vaihtaa paikka harvoin ja 10 % koira 
vaihtaa paikkaa usein. Linnun pysymisellä 
haukulla ja koiran liikehdinnällä ei löytynyt 
yhteyttä toisiinsa tilastollisesti. 

Uusintahaukun pituus 
verrattuna ensihaukkuun. 


Metson osalla 50 % uusintahaukuista oli 
pitempi kuin ensihaukku, koppelon osalta 
40 % ja teeren 70 %. Voidaan tilastollisesti 
todistaa tarkoituksen mukaisen seuraami- 
sen merkitys metsästyksen tulokseen, var- 
sinkin teeren kohdalla, sitkeä koira kesyt- 
tää arankin linnun. 


Merkinnän arvostelusta 


Täyspitkän haukun saneet (vähintäin yk- 
si 10 min. pituinen haukkutyöskentely) 
urokset ja nartut sai arvostelussa 7—10 
pistettä keski-arvo 8,6 pistettä ja alle 10 
min. Haukkujen saaneet urokset keski-arvo 
8,0 ja nartuilla 7,0 pistettä. 

Tällä suomenpystykorvien metsästyso- 
minaisuuksien tutkimuksella ei ole tarkoi- 
tus arvostella itse tutkimusta suorittavaa 
yli- ja palkintotuomarikuntaa ja tarkoitus ei 
ole eikä saa olla osoittaa joitakin henkilöitä 
sormella, joten on turha tulla kysymään 
missä ja ketkä näin tekevät. 

Kun tarkasteltiin edellisenä vuotena seu- 
raamisesta annettuja arvosteluja ne eivät 
aiheuttaneet huomauttamista. Äänenan- 
non osalta jo 1/83 Pystykorvassa on luetta- 
vissa arvostelu perusteiden puutteita ja an- 
netuissa pisteissä oli selviä eroja. 

Merkinnän osalta annettujen pisteiden 
erot vastaavissakin suorituksissa ovat yl- 
lättävän suuret joista seuraavia esimerkke- 
jä: 1) yksi todettu tarkka merkintä, koira 
vaihtaa paikkaa harvoin, etäisyys lintu- 
puusta 5 m sai 6 p. 2) vastaava tilanne antoi 
toiselle koiralle 10 pistettä, 3) ja kolmannel- 
le koiralle 7 pistettä, 4) kolme todettua mer- 
kintää, joista kaksi epätarkkaa antoi 8 pis- 
tettä, 5) kaksi todettua tarkkaa merkintää 
antoi 5 pistettä, 6) neljä todettua merkintää, 
joista kolme tarkkaa merkintää, etäisyys 
lintupuusta 2—5 m koira pysyy paikallaan 
haukun aikana pitkän seuraamisen jälkeen 


uusintahaukulla epätarkka merkintä pudot- 


taa ansiopisteet 7 pisteeseen. Em. esimerk- 
kejä löytyy lisääkin inhimillisessä arvoste- 
lussa pisteen ja vielä kahdenkin ero on ym- 
märrettävää ja hyväksyttävää, mutta em. 
esimerkit osoittavat, että eri henkilöt teke- 
vät varsin toisistaan poikkeavatkin ratkai- 
sut annettaessa pisteitä samantyyppisistä 
tilanteista. 


Yhteenveto 


SPJ:n vuosikokous aivan perustellusti 
puuttui jalostustoimikuntien työskente- 
lyyn, arvostelua sai niukka tiedottaminen 


jalostustoimikuntien työskentelystä kentäl- 
le omalta osalta jäi epäselväksi mitä jaos- 


toa ko. tiedon välityksen puute koski, kaikki 
mitä suomenpystykorvien 
kunta on tehnyt ja on tekemässä on luetta- 
vissa Pystykorvien sivuilta. Toinen varsin 
merkittävä esitys tuli myös kartoittaa rodun 
nykyinen tilanne, ilmeisesti esittäjä tarkoit- 
ti karjalankarhukoiria. Suomenpystykorvan 


jalostustoimi- 


osalta nykytilanteen kartoitus metsästyso- 
minaisuuksien kohdalta on kääntymässä 
loppusuoralle, puuttuu vain haku, löytökyky 
ja siihen liittyvänä puusta löydöt, sekä sel- 
vittää koiran tekemät virheet ja niiden vai- 
kutus metsästyksen kannalta. 

Tämän kirjoituksen asiasisältö jää pa- 
kostakin niukaksi tuon viimesyksyisen ky- 
selykaavakkeen takasivun vastaukset eivät 
antaneet tämän suurempaan uutispom- 
miin. Lopuksi on syytä muistuttaa tutki- 
muksen tarkoitusta: 

— selvittää tämän hetken suomenpysty- 
korvan metsästykselliset taidot 

— selvittää koiran tarkoituksenmukaiset 
ja tehokkaat työskentelytavat metsästyk- 
sen tuloksen kannalta 

— tarkastaa kartoituksen tuloksia lin- 
nunmetsästyskoesääntöihin ja kehittää nii- 
tä tarvittaessa metsästyksen kannalta en- 
tistä tarkoituksenmukaisemmaksi. 

— kartoituksen avulla seurata myös ar- 
vostelun yhtenäisyyttä ja yhtäläisiä tulkin- 
toja. Painottukoon tämä selvitys viimeksi 
mainittuun kohtaan. 


Kesän koiranäyttelyitä joissa arvostellaan metsästys- ja pohjoismaiset paimenpystykor- 


vat: 
aika paikka 
10.7. Espoo kv. 
17.7. Tornio kv. 
3.7. Joensuu drive-in 
3.7. Kokkola 
24.7. Hämeentinna drive-in 
3.7. Noormarkku erik. näytt. 
3.7. Sysmä erik. näyttely 
10.7. Korppoo erik. näytt. 
23.7. Kruunupyy erik. näytt. 
24.7. Anttola erik. näytt. 
21.8. Jämsä drive-in 


tuomari 


Elis Pitkänen 
Heikki Sarparanta 
Erkki Tuominen 
Heikki Sarparanta 
Esko Salkonen 
Leo Kojo 

Klaus Hainari 

Leo Kojo 

Viljo Lahti 

Risto Tuomainen 
Esko Salkonen 


Näyttelyistä lähemmät tiedot Koiramme lehden numeroissa 4 ja 5. 


Edellisessä Pk-23 ollutta Suomen pystykorvien jalos- 


tustoimikunnan testikaavaketta voi tilata os. Taisto 
Collanus Uudenmaank. 30 45130 Kouvola 13. 

Valtakunnallisen haukku- ja hirvenhaukut- 
otteluiden valintakokeen järjestämissäännöt 


(Hyväksytty SKL—FKK:n hallituksen kokouksessa 3.5.1983) 


1.1 


1.2 


1.3 

KOIRIEN VALINTA LOHKOJEN VA- 
LINTAKOKEISIIN 


Kukin kennelpiiri järjestää oman kar- 
sintakokeensa kennelpiirin hallituk- 
sen määräämänä ajankohtana voit- 
tajaluokassa kilpaileville koirille kui- 
tenkin viimeistään viikkoa ennen va- 
lintakoetta. Koe voidaan järjestää 
kennelpiirin mestaruuskokeen yhtey- 
dessä. 

Kennelpiirin nimeämä valitsijamies 
valitsee karsintakokeeseen osallis- 
tuvista koirista kolme (3) koiraa 
edustamaan =kennelpiirissä. Poik- 
keuksena Etelä-Hämeen, Salpausse- 
län, Helsingin Seudun ja Uuden- 
maan kennelpiirit, joista valitaan 
kaksi (2) koiraa sekä Ahvenanmaan 
kennelpiiri, josta valitaan yksi (1) koi- 
ra. Varakoiria valitaan kustakin ken- 
nelpiiristä tarpeellinen määrä. Erityi- 
sen painavista syistä voidaan koira 
valita myös karsintakokeen ulkopuo- 
leita. 

Valitsijamiehen tulee valinnassaan 
ottaa huomioon sekä karsintako- 
keen että koiran aikaisemmin saa- 
vuttamat tulokset. Lohkonsa valinta- 
kokeeseen voi koira osallistua, mikä- 
li se on edellisellä tai kuluvalla koe- 
kaudella saavuttanut vähintään yh- 
den (1) voittajaluokan ensimmäisen 
palkinnon karsintakokeiden tulokset 
mukaan luettuna. Mikäli riistakanta 
on heikko, voidaan viimemainitusta 
valintavaatimuksesta poiketa. Kar- 
sintakokeen voittaja on kuitenkin it- 
seoikeutettu osallistumaan lohkon- 
sa valintakokeeseen, mikäli se täyt- 
tää kohdan 1.3 tulosvaatimukset. 
Valintakokeeseen valittavan koiran 
tulee lisäksi olla palkittu koiranäyt- 
telyssä vähintään avoimen luokan 
toisella tai nuorten luokan ensim- 
mäisellä palkinnolla. 


1.4 


Koiranomistajan tulee asua vakinai- 
sesti sen kennelpiirin alueella, jonka 
karsintakokeeseen hänen koiransa 
osallistuu. Koira voi osallistua vuo- 
sittain vain yhden kennelpiirin kar- 
sintakokeeseen. 

Valitsijamiehen tulee välittömästi 
karsintakokeen jälkeen ilmoittaa va- 
lintakokeen ottelutoimikunnalle va- 
lintakokeeseen osallistuvien koirien 
nimet, rekisteritiedot ja omistajat 
osoitteineen sekä valintakokeeseen 
tulevien palkintotuomarien nimet ja 
osoitteet. 

Valitsijamies(het) voi esittää muiden 
kennelpiirien mahdollisen vajaaeh- 
dotuksen varalta omasta kennelpii- 
ristään täydennyskoiria, joiden osal- 
ta ilmoitetaan niiden kaksi korkeitan 
VOI1 -tulosta pisteineen. Toinen tu- 
loksista voi olla edelliseltä kaudelta. 
Täydennyskoiria koskevat kohdan 
1.3 tulosvaatimukset. 

Valintakokeen ottelutoimikunta kut- 
suu tarvittaessa kennelpiirien esittä- 
mistä täydennyskoirista korkeimmat 
pistemäärät saavuttaneet koirat va- 
lintakokeeseen. Jos kahdella tai use- 
ammalla koiralla on sama pistemää- 
rä, ratkaisee valintakokeeseen pää- 
syn korkein yksittäinen tulos. 


Palkintotuomareita on nimettävä 
kustakin kennelpiiristä yksi jokaista 
valintakokeeseen osallistuvaa koi- 
raa kohti ja heidän tulee olla koke- 
neita ao. koemuodon palkintotuoma- 
reita. 


Valitsijamiehen on myös ilmoitetta- 
va valintakokeen ottelutoimikunnal- 
le sen henkilön nimi ja osoite, jonka 
kennelpiirin hallitus on nimennyt 
palkintotuomariksi valtakunnalli- 
seen otteluun. 

Valintakokeessa toimii valitsijamies 
oman piirinsä joukkueen johtajana. 


2.1 

LOHKON VALINTAKOKEEN JÄR- 
JESTÄMINEN 


Lohkojen valintakokeet järjestetään 
valtakunnallisen Kilpa-ottelun, 
Haukku-ottelun ja Hirvenhaukut-ot- 
telun järjestämissääntöjen 8 $ mu- 
kaan. 

Valintakokeiden ylituomareiden tuli- 
si olla kokeen järjestävän lohkon ul- 
kopuolelta. 

Ottelun — valintakokeen — järjestävä 
kennelpiiri tai sen jäsenyhdistys vas- 
taa valintakokeen kustannuksista ja 
on oikeutettu perimään lohkon muil- 
ta kennelpiireiltä koiraa kohti osan- 
ottomaksun, joka on suuruudeltaan 
sama, jonka SKL—FKK:n hallitus 
vuosittain — vahvistaa — otteluiden 
osanottomaksuksi. —Osanottomak- 
suun sisältyy koiran omistajien, pal- 
kintotuomarien ja valitsijamiesten 
ruokailu ja majoitus. 


Otteluihin valitaan kultakin lohkolta 
kolme (3) koiraa ja tarpeellinen mää- 
rä varakoiria. 
Haukku-ottelun valintakokeessa en- 
simmäiseksi, toiseksi ja kolmannek- 
si sijoittuneet koirat valitaan Hauk- 
ku-otteluun sekä neljänneksi ja vii- 
denneksi sijoittuneet nimetään vara- 
koiriksi. 
Tiedot valituista koirista tekee valin- 
takokeen järjestävän kennelpiirin va- 
litsijamies. 
Hirvenhaukut-otteluun koirien valin- 
nan suorittavat kennelpiirien nimeä- 
mät valitsijamiehet (t. valitsijamies- 
ryhmien johtajat). 
Hirvenhaukut-otteluun on itseoi- 
keutettu osallistumaan valintako- 
keen voittaja. Sen lisäksi valitaan va- 
lintakokeeseen osallistuneista koi- 
rista kaksi (2) muuta ja näille kaikille 
yhteinen varakoira. Valitsijamiesten 
on valinnoissaan otettava huomioon 
koiran aikaisemmat tulokset ja valin- 
takokeen tulos riippumatta siitä, mi- 
tä kennelpiiriä koira edustaa. Valin- 
nan suorittavat kennelpiirien nimeä- 
mät valitsijamiehet, joista valintako- 
keen järjestävän kennelpiirin valitsi- 
jamies toimii puheenjohtajana. Va- 


2.3 


2.4 


3. 


linnoista äänestettäessä ratkaisee 
äänten mennessä tasan puheenjoh- 
tajan ääni. 
Karjalankarhukoiranarttujen Kunin- 
gatar-ottelun voittaja on oikeutettu 
osallistumaan neljäntenätoista koi- 
rana Hirvenhaukut-otteluun. 
Valintakokeen järjestävän kennelpii- 
rin valitsijamiehen tulee välittömästi 
ilmoittaa Haukku- ja Hirvenhaukut- 
ottelujen ottelutoimikunnille lohkos- 
ta valituksi tulleiden koirien ja vara- 
koirien nimet, rekisteritiedot ja omis- 
tajat osoitteineen sekä kennelpiirien 
nimeämät ottelujen palkintotuoma- 
reiden nimet ja osoitteet. 
Haukku-otteluun nimetään kolme- 
toista (13) palkintotuomaria siten, et- 
tä sekä Etelä-Hämeen ja Salpausse- 
län sekä Helsingin Seudun ja Uuden- 
maan kennelpiirit nimeävät yhdessä 
tai vuorotellen yhden palkintotuoma- 
rin, muutoin nimetään yksi (1) palkin- 
totuomari / kennelpiiri. Valintako- 
keen järjestävä kennelpiiri ei nimeä 
palkintotuomaria ellei ko. lohkosta 
ole edellisen vuoden kuningasta. 


NÄIDEN SÄÄNTÖJEN NOUDATTA- 
MINEN 


Näitä sääntöjä koskevat muutosesi- 
tykset on osoitettava SPJ:n hallituk- 
selle. Varsinaisista muutoksista 


päättää SKL—FKK:n hallitus. 

Pystykorva-lehden 
toimitusneuvoston toimintaohje 


Jäsenet ja SPJ—FSK:n johtokunta nimeää Pystykorva-lehden toimitusneu- 
toimikausi vostoon 4—6 jäsentä, joiden toimikausi on sama kuin järjestön toi- 
mivuosi. 


Neuvoston puheenjohtajana toimii Pystykorva-lehden päätoimitta- 
ja. Neuvosto valitsee keskuudestaan varapuheenjohtajan ja sihtee- 


rin. 
Neuvostolla on oikeus kuulla tarvittaessa ulkopuolisia asiantunti- 
joita. 
Tarkoitus ja Tarkoituksena on, että toimitusneuvosto on osaltaan vastuussa 
tehtävä lehden sisällön linjoista, ja antaa täten tukensa lehden toimituksel- 
le. 


Tehtävänä on yhdessä toimituksen kanssa neuvotella ja sopia tär- 
keimpien kirjoitusten ja järjestöjen toimintoja kuvaavien tiedoitus- 
ten julkaisuaikataulusta. Neuvoston asiana on hankkia kuhunkin 
numeroon sen tärkeimmäksi katsottava kirjoitus. 


Toiminta- Lyhyellä aikavälillä suunnitelma laaditaan puolivuosittain eli sa- 
suunnitelma malla kerralla sovitaan kolmen lähinnä ilmestyvän lehden sisällös- 
tä. 


Kahden-kolmen vuoden keskipitkälle aikavälille neuvosto latii alus- 
tavan suunnitelman, jota tarvittaessa muutetaan ja täydennetään. 


Toiminta- Lyhyen kertomuksen toiminnastaan neuvosto laatii toimikauden 

kertomus lopulla siten, että se voidaan ottaa mukaan järjestön toimintaker- 
tomukseen. 

Arvio Edellisen toimikauden kertomuksen yhteydessä neuvosto esittää 

menoista arvion tulevan toimikauden menoista. 


Etelän lohkon kennelpiirit: 


Koska Lounais-Suomen kennelpiiri on kieltäytynyt järjestämästä Hirvenhau- 
kut-ottelun Etelän lohkon valintakokeita olemme joutuneet siirtämään ne Ky- 
menläänin kennelpiirin alueelle. Koska Kymenläänin kennelpiirin koe-ohjelma 
on jo aikaisemmin päätetty, ja koska kennelpiirin alueella järjestetään syksyn ai- 


kana n. 120 kokeet niin valintakoe joudutaan pitämään arkipäivinä SKL-FKK:n 
luvalla. 

Koepäivät ovat 9.—10.11.-83. Keskuspaikkana Vehkalahden Lintukoto. Tulem- 
me lähettämään Uudenmaan, Helsingin seudun, Salpausselän ja Etelä-Hämeen 
kennelpiirien valitsijamiehille tarkemmat ohjeet. 

Järjestelyistä vastaa Jaakko Kangas, os. Ristolantie 49400 Hamina, p. 952- 
41213. 

SUOMEN LAPINKOIRAYHDISTYS RY 
JALOSTUSTOIMIKUNTA 


UROSSUOSITUSTIEDUSTELU 


nartun omistaja osoite puhelin 


nartun nimi rek. n:o synt. aika 


Nartun parhaat näyttelypalkinnot 


vuosi 19. 1k palk. 
vuosi 19 12k valk. 
vuosi 19 1]1k —. palk. 


Onko koiraa käytetty paimennuksessa 


Nartun korkeus Väritys 
" luonne 
v rakenne = [Jvankka C]kevyt C) nento 
Ui raajat [hyvin kulmautuneet CJ suorat 


Z karvaveite[" ]runsas [Jaormaali [J] puutteellinen 
" silmät (tummat vaaleat 

v purenta [Joirea nsattinen 
" korvat [jrormaa1it[ Jisot [] taittokorvat 
v pää Cjowvä [siro 


n hännän oikea C Jvirhe ellinen 
kantotana selällä selkälinjan alanuolella 


Mitä mahdollisesti neriytyviä ominaisuuksia on omistajan tiedossa 


Onko narttu astutettu aikaisemmin? | ] on [ Jei 


Käytetyt urokset 
nimi NA 101900) vuosi pentujen määrä 


Selosta fninkälaisia rnentueet olivat rakenteeltaan, väritykseltään, 
mitä erikoisesti hyviä ominaisuuksia niissä on tullut esiin, 
samoin mitä ei toivottuja ominaisuuksia niissä on ollut. 


Nartun astutusaika on noin 


Oma ehdotuksesi sopivista uroksista 
nimi rek. n:o omistaja 


Antamani tiedot ovat luottamuksellisia ja totuudenmukaisia. 
Paikka Aika Allekirjoitus 


Palautetaan os. Hannele Honkanen, Asematie 20460 Turku 46 


JALOSTUSTOIMIKUNTA TÄYTTÄÄ 


Suosittelemme seuraavia uroksia. N a 
nimi rek. n:o omistaja 


m—" < <" -—n. 111.129 =... 


Päiväys Allekirjoitus 

Tiedoksi 


SPJ—FSK järjestää IDÄN ja POHJAN lohkon linnunmetsätyskokeiden yli- ja 
palkintotuomareille lohkon koulutuspäivät seuraavasti: 


Idän lohko: Lauantaina 27.08.-83 Kuopiossa, Motelli Isovalkeinen alkaen 
klo 13.00. 


Pohjan lohko: Sunnuntaina 28.08.-83 Kajaanissa Hotelli Valjus alkaen 
kio 12,00. 


Etelän ja Lännen lohkon vastaavat tilaisuudet järjestetään vuonna 1984. 


SPF—FSK järjestää Kennelpiirien nimeämille linnunmetsäs- 
tyskokeiden ylituomariharjoittelijoille koulutuspäivät 30.—31. 
07. 1983 Jyväskylässä Hotelli Jyväshovissa, alkaen 30.07.-83 
klo . Kouluttajina toimivat Risto Tuomainen ja Raimo Kar- 


vonen. 


limoittautumiset os. Raimo Karvonen, 94430 Kaakamo, p. 980-113629 työ ja 
980-527150 koti. 30.06. 1983 mennessä. 


VIHERVAARAN KENNEL 


Marja & Erkki Palomäki 
37830 Viiala puh. 937-34787 


Aloitimme Lapinkoirien kasvattamisen v. 1981. Kasvattimme ovat jo nyt menes- 
tyneet erinomaisesti näyttelyissä. Mm. Messukeskuksen voittaja syksyllä 1982 
ym... 


Kennelimme päämääränä on kasvattaa rotumääritelmän mukaisia, terveitä ja 
yhteiskuntakelpoisia koiria. 


LAPINKOIRAN PENTUJA MYYTÄVÄNÄ. 

HYVÄ PYSTYKORVAINEN 


Painatus- ja postituskulujen noustua jälleen vuoden alussa, käännyn 
puoleesi ilmoituksen toivossa. 

Toivon myös, jos olet suhteissa johonkin liikelaitokseen tai yhtei- 
söön, että kysyisit ilmoitusta, näin tukien yhteistä järjestöämme. 
Onhan painosmäärämme jo 3500 kpl. 

Ilmoitukset olisi oltava minulla ilmestymiskuukauden 1 p:n mennessä, 
Valokuvaksi mustavalkoinen olisi toivottavin, värikuvakin käy. 


PYSTYKORVALEHTI 


Ilmoitushinnat: jäsenille huomioitu jäsenalennus. 
Elokuu - 85 

Jäseniltä: Ei jäseniltä: 

Takakansi 480:- Takakansi 600:- 
3:s kansisivu 350:- 3:s kansisivu 500:- 
1/1 sivua 280:- 1/1 sivua 400:- 
1/2 " 175:- 1/2 " 250:- 
1/4 " 105 :- 1/4 " 150:- 


Lokakuu - 83 


Takakansi 480: Takakansi 600:- 
3:s kansisivy 350:- | 3:s kansisivu 500:- 
1/1 sivua 280:- 1/1 sivua 400:- : 
1/2 *» 175:- 1/2 " 2502- 
1/4 ”" = 105:- 1/4" 150:- 


Joulukuu -— 85 


Takakansi 480:- Takakansi 600:- 
3:s kansisivu 350:- 3:s kansisivu 500: 
1/1 sivua 280:- 1/1 sivua 400:- 
1/2 *”" 175:- 1/2 »” 250:- 
1/4 105:- 1/4 *”" 175: 


Vuosikirja -85 
Ilmoitushinnat jäsenille: "Takakansi = 350:- 1/2 sivua 150:- 
3:s kansis. 270:- 1/4 »” 80:- 
1/1 sivua 230:- 
Aineisto yhteisilmoitukseen Koiramme lehden joulunumeroon lähetettava 
marraskuun alkuun mennennä. Kaikki aineisto os. Erkki Uutela Katajatie 
4. 46900 Inkeroinen, puh. 951-7117353. P-k. terv, 

Metsästys- ja pohjoismaiset pystykorvat 
sekä suuret ja pienet ajokoirat käsittävä 


KOIRANÄYTTELY 


Kajaanissa Teknisellä koululla 14.8.1983 

Arvostelu alkaa klo 10.00 eläinlääkärin tark. klo 9.00. Ilm. 30.7. 1983 menn. os. Sil- 
ja Saxholm PPA 1 Murtomäki 32 AB 88999 Kajaani. Tied. puh. 986/46165. 

Ilm. maksu 60:— tilille Postipankki Kajaani OU-461636-4. 

Tuomarit: 

Pystykorvat: Jouko Ahtiainen 

Suuret ja pienet ajokoirat: Leo Riionheimo 


TERVETULOA! 
KAINUUN HIRVIKOIRAYHDISTYS R.Y. 
KAINUUN AJOKOIRAKERHO R.Y. 


Vetsiluodon Metsämiesten 45-vuotis- 


JUHLANÄYTTELY 


METSÄSTYS- Ja POHJOISMAISILLE PAIMENPYSTYKORVILLE SEKÄ SUURILLE 
JA PIENILLE AJAVILLE KOIRILLE 


Kemissä 13.08.1983 Ajoksen urheilukentällä. 

Arvostelu alkaa klo 10.00. Huom! eläinlääkärin tarkastus klo 8.00. 
Ilmoittautuminen 30.7.-83 mennessä osoitteella Markku Tervonen 95230 Maks- 
niemi puh. 980-83253 tai Matti Väliahde Lastaajank. 16 94900 Kemi 90, puh. 980- 
82090. 

Osallistumismaksu 60 mk näyttelytoimikunnan tilille n:o 219121-3434, SYP, Syvä- 
kangas. 

Tuomarit: Ahti Ketoja, ajavat urokset. 

Paavo Mattila, ajavat nartut. 

Viljo Lahti, pystykorvat. (oikeus tuomarimuutoksiin) 


TERVETULOA! 


JOUKKOJULKAISU 


Paikalliseen 
käyttöön korvan ja 
ihon infek je 


u 
A 


j 
Ai 
JÄIELIÄ 
== 


Tehokas tulehdusoireita ja 
kutinaa hevittävä sekä baktee 
teja ja siernä tuhoava vaiku 
tus Rauhoittaa myös koiran 
tulehtuneet anaalirauhaset 
Jos tulehdukseen liittyy kuume 
tai muta yleisoireita, ota 
yhteys elainlääkäriisi 


Taattu maailmanmerkki. 
Apteekista ilman reseptiä. 


Valmistaja: Ciba-Geigy AG 


! Liuos tai voide. 


13]! 
] = "ntormaatio Suomessa 


Pakkaukset: Voide 10 g, VOH 17,48 


Liuos 20 ml, VOH 2936 C 


LAAKE/Farmos Yhtymä Oy 
Eläinlääkkeet 
Turku 


=) 


